hotchpotch/miracl-hf-unified huggingface dataset:
รายการทางหลวงแผ่นดินในประเทศไทย/หมวด 1
ต่อไปนี้คือ รายการทางหลวงแผ่นดินในประเทศไทย หมวดขึ้นต้นด้วยเลข 1 สำหรับทางหลวงแผ่นดินที่อยู่ในภาคเหนือ บางส่วนในภาคกลาง และบางส่วนในภาคตะวันออกเฉียงเหนือ
ทางหลวงแผ่นดินหลายเส้นทางมีเส้นทางบางส่วนที่เปลี่ยนมาเป็นทางหลวงท้องถิ่นภายใต้การดูแลขององค์กรปกครองส่วนท้องถิ่น เช่น เทศบาลต่าง ๆ ขณะที่บางเส้นทางได้โอนไปให้กรมทางหลวงชนบทดูแล
รายการทางหลวงแผ่นดินในประเทศไทย/หมวด 2
ต่อไปนี้คือ รายการทางหลวงแผ่นดินในประเทศไทย หมวดขึ้นต้นด้วยเลข 2 สำหรับภาคตะวันออกเฉียงเหนือ บางส่วนในภาคเหนือ และภาคกลาง
ทางหลวงแผ่นดินหลายเส้นทางมีเส้นทางบางส่วนที่เปลี่ยนมาเป็นทางหลวงท้องถิ่นภายใต้การดูแลขององค์กรปกครองส่วนท้องถิ่น เช่น เทศบาลต่าง ๆ ขณะที่บางเส้นทางได้โอนไปให้กรมทางหลวงชนบทดูแล
รายการทางหลวงแผ่นดินในประเทศไทย/หมวด 3
ต่อไปนี้คือ รายการทางหลวงแผ่นดินในประเทศไทย หมวดขึ้นต้นด้วย 3 สำหรับภาคกลาง รวมภาคตะวันออก ภาคตะวันตก และบางส่วนในภาคใต้
ทางหลวงแผ่นดินหลายเส้นทางมีเส้นทางบางส่วนที่เปลี่ยนมาเป็นทางหลวงท้องถิ่นภายใต้การดูแลขององค์กรปกครองส่วนท้องถิ่น เช่น กรุงเทพมหานครหรือเทศบาลต่าง ๆ ขณะที่บางเส้นทางได้โอนไปให้กรมทางหลวงชนบทดูแล
รายการทางหลวงแผ่นดินในประเทศไทย/หมวด 4
ต่อไปนี้คือ รายการทางหลวงแผ่นดินในประเทศไทย หมวดขึ้นต้นด้วย 4 สำหรับภาคใต้ และบางส่วนในภาคตะวันตก
ทางหลวงแผ่นดินหลายเส้นทางมีเส้นทางบางส่วนที่เปลี่ยนมาเป็นทางหลวงท้องถิ่นภายใต้การดูแลขององค์กรปกครองส่วนท้องถิ่น เช่น เทศบาลต่าง ๆ ขณะที่บางเส้นทางได้โอนไปให้กรมทางหลวงชนบทดูแล
ครอบครัวตึ๋งหนืดตืดขั้นเทพ
ครอบครัวตึ๋งหนืดตืดขั้นเทพ เป็นละครแนวคอเมดี้ จากหนังสือการ์ตูนเกาหลี"ครอบครัวตึ๋งหนืด" มาดัดแปลงเป็นละครโทรทัศน์ ผลิตโดย บริษัท มาสเตอร์พีซ เอ็นเทอร์เทนเม้นท์ จำกัด นำแสดงโดย ชยพล บุนนาค, ศรศิลป์ มณีวรรณ์, กุมภ์ ทองพุทธรักษ์, พรชดา เครือคช, ธีระธันญ์ ขจรชัยเดชาวัฒน์ และนักแสดงอื่นอีกหลายราย กำกับการแสดงโดย ประดิษฐ์ สมดังเจตน์ ออกอากาศทุกวันจันทร์ - ศุกร์ เวลา 18.15 - 18.45 น. โดยเริ่มออกอากาศตอนแรกวันที่ 5 มีนาคม พ.ศ. 2558 ถึง 17 มิถุนายน พ.ศ. 2558 ทาง ช่อง 7 สี และ ช่อง 7 HD
มรสุมสวาท
มรสุมสวาท เป็นละครโทรทัศน์ไทย แนวดราม่า แอ็คชั่น สร้างครั้งแรกปี พ.ศ. 2558 บทประพันธ์โดย ศรีทอง ลดาวัลย์ บทโทรทัศน์ กฤติญา สัมฤทธิ์ประสงค์ กำกับการแสดงโดย ธีระศักดิ์ พรหมเงิน นำแสดงโดย ศุกลวัฒน์ คณารศ,ทัศนียา การสมนุช, ณทรรศชัย จรัสมาส ,กัญญารัตน์ พงศ์กัมปนาท และนักแสดงอีกคับคั่ง ผลิตโดย บริษัท มุมใหม่ จำกัด ออกอากาศทาง ช่อง 7 สี และ ช่อง 7 HD รีรันอีกครั้ง เริ่ม 5 พฤษภาคม 2560 - ปัจจุบัน ทุกวันจันทร์ - พฤหัสบดี 13.50 - 15.40 น. และ วันศุกร์ 13.00 - 14.00น.
สะพานคานรูปกล่อง
สะพานคานรูปกล่อง () เป็นสะพานที่มีรูปแบบโครงสร้างสะพานที่มีคานเป็นรูปกล่อง
ไม่สิ้นไร้ไฟสวาท
ไม่สิ้นไร้ไฟสวาท เป็นบทประพันธ์ของ นันทนา วีระชน เจ้าของบทประพันธ์ชื่อดัง "แรงเงา" ที่เคยถูกสร้างเป็นภาพยนตร์และละครโทรทัศน์มา 3 ครั้งแล้ว ครั้งแรกสร้างเป็นภาพยนตร์ เมื่อปี พ.ศ. 2529 สร้างโดย ประไพ เอี่ยมสะอาด กำกับการแสดงโดย พรพจน์ กนิษฐเสน นำแสดงโดย ยุรนันท์ ภมรมนตรี, นาถยา แดงบุหงา, วรรษมน วัฒโรดม, เกรียงไกร อุณหะนันทน์
ครั้งที่สองถูกสร้างเป็นละครโทรทัศน์ทางสถานีวิทยุโทรทัศน์แห่งประเทศไทย ช่อง 11 ออกอากาศเมื่อปี พ.ศ. 2532 กำกับการแสดงโดย ปกครอง มณีโรจน์ นำแสดงโดย อนุสรณ์ เตชะปัญญา, เหมือนฝัน บัณฑิตสกุล, อรรถชัย อนันตเมฆ, ปัทมา ปานทอง, เมตตา รุ่งรัตน์
ครั้งที่สามถูกสร้างเป็นละครโทรทัศน์ทางสถานีวิทยุโทรทัศน์ไทยทีวีสีช่อง 3 ออกอากาศเมื่อปี พ.ศ. 2537 กำกับการแสดงโดย อดุลย์ ดุลยรัตน์ นำแสดงโดย ฉัตรชัย เปล่งพานิช, จันทร์จิรา จูแจ้ง, ณหทัย พิจิตรา, บดินทร์ ดุ๊ก, ทิพย์ ธรรมศิริ, บุศรา นฤมิตร, นีรนุช ปัทมสูต, กำธร สุวรรณปิยะศิริ, จุรี โอศิริ , สุประวัติ ปัทมสูต
ครั้งที่สี่ถูกสร้างเป็นละครโทรทัศน์ทางสถานีวิทยุโทรทัศน์กองทัพบกช่อง 7 ในปี พ.ศ. 2558 ผลิตโดย บริษัท ดาราวิดีโอ จำกัด กำกับการแสดงโดย สยาม สังวริบุตร นำแสดงโดย ธีรภัทร์ สัจจกุล, อุษามณี ไวทยานนท์, ณัฏฐพัชร วิพัธครตระกูล, พีรวัศ กุลนันท์วัฒน์, พิมพ์ปวีณ์ โคกระบินทร์, ณัฐวัฒน์ เปล่งศิริวัธน์
หลานสาวนิรนาม
หลานสาวนิรนาม เป็นละครโรแมนติก คอเมดี้ บทประพันธ์โดย เพ็ญศิริ กำกับการแสดงโดย ศรา ยืนยง ผลิตโดย บริษัท 59 ออนแอร์ จำกัด นำแสดงโดย อนุวัฒน์ ชูเชิดรัตนา,กฤษฎา สุภาพพร้อม,ดรัลชรัส ศุขีวิริยะ,ปาณิชดา แสงสุวรรณ,พรรัมภา สุขได้พึ่ง,มาติกา อรรถกรศิริโพธิ์,พีรวัชร์ เหราบัตย์,อัครินทร์ อัครนิธิเมธรัฐ และนักแสดงอีกคับคั่ง ออกอากาศทุกวันจันทร์ - วันศุกร์ เวลา 18.45 - 19.50 น. 18 ธันวาคม พ.ศ. 2557 - 30 มกราคม พ.ศ. 2558 ออกอากาศทางช่อง 7 สีและ
พระราชบัญญัติป้องกันการทารุณกรรมและการจัดสวัสดิภาพสัตว์ พ.ศ. 2557
พระราชบัญญัติป้องกันการทารุณกรรมและการจัดสวัสดิภาพสัตว์ พ.ศ. 2557 เป็นกฎหมายไทย ประเภทพระราชบัญญัติ ตราโดย สภานิติบัญญัติแห่งชาติ โดยรับหลักการไว้เมื่อวันที่ 10 ตุลาคม 2557 ต่อมาในวันที่ 12 พฤศจิกายน 2557 ที่ประชุมสภานิติบัญญัติแห่งชาติเห็นชอบร่างพระราชบัญญัติป้องกันการทารุณกรรมและการจัดสวัสดิภาพสัตว์ พ.ศ. 2557 ด้วยคะแนน 188 ต่อ 1 งดออกเสียง 4 เสียง และในวันที่ 26 ธันวาคม 2557 พระบาทสมเด็จพระปรมินทรมหาภูมิพลอดุลยเดชทรงลงพระปรมาภิไธยและประกาศในราชกิจจานุเบกษา โดยมีผลใช้บังคับตั้งแต่วันที่ 27 ธันวาคม ผู้ที่กระทำการทารุณกรรมสัตว์โดยไม่มีเหตุอันสมควรมีโทษจำคุกสูงสุดไม่เกิน 2 ปี หรือปรับไม่เกิน 40,000 บาท หรือทั้งจำทั้งปรับ
ปลาปักเป้าปากแม่น้ำอเมริกาใต้
ปลาปักเป้าปากแม่น้ำอเมริกาใต้ (; ) ปลาน้ำกร่อยชนิดหนึ่ง จำพวกปลาปักเป้า จัดอยู่ในวงศ์ปลาปักเป้าฟันสี่ซี่ (Tetraodontidae)
มีลักษณะคล้ายกับปลาปักเป้าแอมะซอน ("C. asellus") ซึ่งอยู่ในสกุลเดียวกัน แต่พบเฉพาะในน้ำจืด แต่ปลาปักเป้าปากแม่น้ำอเมริกาใต้ มีขนาดความยาวเต็มที่ได้ถึง 30 เซนติเมตร และเป็นปลาสองน้ำที่อพยพไปมาระหว่างน้ำจืด-น้ำกร่อย-ทะเล และมีลักษณะร่วมที่เหมือนกัน คือ มีแถบสีดำที่บริเวณหลังและเป็นวงแหวนบริเวณโคนครีบหาง
พบกระจายพันธุ์ในเขตชายฝั่งมหาสมุทรแอตแลนติกฝั่งตะวันตกในทวีปอเมริกาใต้ตั้งแต่อ่าวเปเรียจนถึงปากแม่น้ำแอมะซอนในบราซิล
นิยมเลี้ยงเป็นปลาสวยงามเช่นเดียวกับปลาปักเป้าแอมะซอน โดยควรเลี้ยงให้อยู่ตามลำพังเพียงตัวเดียวหรือเป็นกลุ่มเล็ก ๆ กินอาหารจำพวก มอลลัสคาและครัสเตเชียนเหมือนปลาปักเป้าชนิดอื่น หากเลี้ยงในน้ำเค็มและสถานที่กว้างพอจะทำให้มีสุขภาพดีและทำให้มีอายุที่ยาวนาน
ลิงคินพาร์กอันเดอร์กราวด์ 9: เดโมส์
ลิงคินพาร์กอันเดอร์กราวด์ 9: เดโมส์ () เป็นชุดแผ่นซีดี และดิจิตอลดาวน์โหลด ออกจำหน่ายเมื่อวันที่ 23 พฤศจิกายน พ.ศ. 2552 โดยลิงคินพาร์กอันเดอร์กราวด์ เป็นอัลบั้มเดโมลำดับที่ 2 ของลิงคินพาร์ก และเป็นเดโมแรกโดยลิงคินพาร์กอันเดอร์กราวด์ อัลบั้มนี้เป็นหนึ่งในอัลบั้มที่ออกจำหน่ายปีและครั้งโดยแฟนคลับของลิงคินพาร์ก
เนื่องจากอัลบั้มนี้มีความยาวมากกว่า 25 นาที และมี 9 เพลง อัลบั้มนี้จึงไม่ได้ออกจำหน่ายเป็นอีพี แต่เป็นอัลบั้มเดโม โดยมีเพลงเดโมของลิงคินพาร์กที่ไม่เคยได้ออกเผยแพร่มาก่อน ทั้ง 9 เพลงในอัลบั้มเป็นเดโมเดิมจากเพลงและซิงเกิลต่าง ๆ ในสตูดิโออัลบั้มของลิงคินพาร์ก ได้แก่ "ไฮบริดทีโอรี" (2543), "เมทีโอรา" (2546) และ "มินิตส์ทูมิดไนต์" (2550) บางเพลงในอัลบั้มไม่ได้เป็นเดโมของเพลงในสตูดิโออัลบั้มใดเลย เช่นเพลง "อะครอสเดอะไลน์"
ลิงคินพาร์กอันเดอร์กราวด์ X: เดโมส์
ลิงคินพาร์กอันเดอร์กราวด์ X: เดโมส์ () เป็นชุดแผ่นซีดี และดิจิตอลดาวน์โหลด ออกจำหน่ายเมื่อวันที่ 17 พฤศจิกายน พ.ศ. 2553 โดยลิงคินพาร์กอันเดอร์กราวด์ เป็นอัลบั้มเดโมลำดับที่ 2 ของลิงคินพาร์กอันเดอร์กราวด์ อัลบั้มนี้เป็นหนึ่งในอัลบั้มที่ออกจำหน่ายปีและครั้งโดยแฟนคลับของลิงคินพาร์ก
ทั้ง 10 เพลงที่รวมอยู่ในเดโมอัลบั้มนี้เป็นเพลงเดโมเดิมจากเพลงต่าง ๆ ในสตูดิโออัลบั้มของลิงคินพาร์ก ได้แก่ "ไฮบริดทีโอรี" (2543), "เมทีโอรา" (2546), "มินิตส์ทูมิดไนต์" (2550) และ "อะเทาซันด์ซันส์" (2553) ประกอบด้วย เดโมในอัลบั้มเทปตัวอย่างสมัยที่วงใช้ชื่อว่า "ซีโร" ในปี พ.ศ. 2540 ในแทร็กที่ 3 เป็นเดโมของเพลง "พอยส์ออฟออทอริตี" ในแทร็กที่ 8 เป็นเพลงรีมิกซ์ของเพลง "วอตไอฟ์ดัน" ซิงเกิลแรกของอัลบั้ม "มินิตส์ทูมิดไนต์" ซึ่งรีมิกซ์โดย ไมค์ ชิโนะดะ นักร้องนำร่วมของลิงคินพาร์ก
เดโม
เดโม () เป็นเพลงหรือกลุ่มของเพลงที่บันทึกสำหรับการออกจำหน่าย หรือส่วนใหญ่มักหมายความว่าการเผยแพร่สู่สาธารณะ เดโมเป็นวิธีหนึ่งของนักดนตรีในการคิดโครงร่างแนวคิดการประพันธ์เพลงก่อนที่จะบันทึกและออกเผยแพร่จริง โดยการบันทึกลงในรูปแบบต่าง ๆ เช่น ตลับเทป, แผ่นซีดี หรือไฟล์เพลงดิจิตอล และเมื่อโครงแนวคิดที่ได้จากเดโมที่บันทึกของนักดนตรีมีความพร้อม ก็จะมาบันทึกจริงในค่ายเพลง, ผ่านโปรดิวเซอร์เพลง, หรือนำให้ศิลปินอื่นทำผลงาน
ซุ่นเฮงพลาซ่า
บริษัท ซุ่นเฮงพลาซ่า จำกัด () หรือ ห้างสรรพสินค้าซุ่นเฮงพลาซ่า เป็นห้างสรรพสินค้าเก่าแก่แห่งหนึ่งของภูมิภาคอีสานใต้ ตั้งอยู่ในจังหวัดศรีสะเกษ ก่อตั้งและเริ่มดำเนินการเมื่อปี พ.ศ. 2514 ด้วยการเป็นธุรกิจร้านจำหน่ายของชำขนาดเล็ก ก่อนที่จะเริ่มพัฒนาขยายกิจการเข้าสู่ธุรกิจค้าส่งสินค้าอุปโภค บริโภค จนกระทั่งพัฒนาเข้าสู่ธุรกิจห้างสรรพสินค้า และศูนย์การค้า ตามลำดับ โดยถือเป็นห้างสรรพสินค้าแห่งที่ 2 ของจังหวัด (ต่อจาก ห้างสรรพสินค้าไทยสงวน ดีพาร์ทเม้นท์สโตร์ ซึ่งปัจจุบัน ปิดกิจการไปแล้ว) อย่างไรก็ตาม ซุ่นเฮงพลาซ่า นับว่าเป็นห้างสรรพสินค้าชั้นนำที่ให้บริการครบวงจร เป็นแห่งแรกของจังหวัดศรีสะเกษ และภูมิภาคอีสานใต้ นอกจากนั้น ในระยะแรกที่เปิดดำเนินกิจการห้างสรรพสินค้า ซุ่งเฮงพลาซ่า ยังจัดเป็นห้างสรรพสินค้าโดยกลุ่มทุนท้องถิ่นที่มีพื้นที่ขายและพื้นที่เช่าขนาดใหญ่ที่สุดในภูมิภาคอีสานใต้ ของไทยอีกด้วย
ห้างสรรพสินค้าซุ่นเฮงพลาซ่า เกิดขึ้นจากการขยายกิจการร้านขายของชำเล็กๆ ของกลุ่มทุนธุรกิจในเมืองศรีสะเกษ ตระกูลพัวไพศาล ก่อตั้งโดย สุรพจน์ พัวไพศาล ที่ย่านศูนย์การค้าเก่า เมืองศรีสะเกษ บนพื้นที่อาคารขนาด 5 คูหา จากนั้นได้ขยายธุรกิจขนาดใหญ่ขึ้นโดยพัฒนาเป็นศูนย์ค้าส่งสินค้าอุปโภค บริโภค ในชื่อ "ซุ่นเฮงซุเปอร์สโตร์" (ซึ่งยังคงเปิดกิจการมาจนถึงปัจจุบัน) เมื่อกิจการมีความก้าวหน้าและทำกำไรมากขึ้น 10 ปีต่อมา ในขณะนั้นเมืองศรีสะเกษซึ่งกำลังมีความเจริญเติบโตและมีการขยายตัวทางเศรษฐกิจอย่างต่อเนื่อง แต่ยังไม่มีห้างสรรพสินค้าหรือศูนย์การค้าที่ให้บริการครบวงจรดังเช่นในกรุงเทพมหานคร ครอบครัวพัวไพศาล ได้มองเห็นโอกาสและทิศทางการทำตลาดในธุรกิจห้างสรรพสินค้าของเมืองศรีสะเกษ ที่ยังถือว่ามีช่องว่างดังกล่าว จึงได้เริ่มขยายธุรกิจและปรับเปลี่ยน เพื่อนำเสนอรูปแบบสินค้าใหม่ให้กับตลาดและลูกค้าผู้บริโภคเมืองศรีสะเกษ จึงเกิดเป็น ห้างสรรพสินค้าซุ่นเฮงพลาซ่า ขึ้นในที่สุด
กิจการในเครือบริษัท ซุ่นเฮงพลาซ่า จำกัด ปัจจุบัน ครอบคลุมธุรกิจค้าส่ง-ค้าปลีก ซึ่งประกอบด้วย "ซุ่นเฮงซุเปอร์สโตร" บนย่านศูนย์การค้าเก่า และ "ห้างสรรพสินค้าซุ่นเฮงพลาซ่า" บนย่านสี่แยกถนนกวงเฮง-ถนนวันลูกเสือ ซึ่งถือเป็นย่านช็อปปิ้ง ใจกลางเมืองศรีสะเกษ ชั้นใน ทั้งนี้ สำหรับห้างสรรพสินค้าซุ่นเฮงพลาซ่า นั้น ประกอบด้วย อาคารห้างสรรพสินค้า (ให้บริการแผนกขายปลีก และพื้นที่เช่า), อาคารสโตร์และแผนกขายส่ง, ลานจอดรถ โดยตั้งอยู่บนเนื้อที่ราว 8 ไร่ ภายในอาคารห้างสรรพสินค้า ประกอบด้วยพื้นที่เช่า ซึ่งเปิดให้กิจการอาหาร และบริการต่างๆ เช่น ธนาคารและสถาบันการเงิน เช่าพื้นที่เปิดสาขา, แผนกดีพาร์ทเม้นท์สโตร์, แผนกเครื่องครัวและอุปกรณ์ภายในบ้าน, แผนกซุเปอร์มาร์เก็ต, แผนกเครื่องเขียน, แผนกของที่ระลึก, แผนกของเล่นเด็ก, สวนสนุกสำหรับเด็ก (Play Land), ศูนย์อาหาร, ศูนย์รวมความบันเทิง, โรงภาพยนตร์ "ซุ่นเฮง มัลติเพล็กซ์" จำนวน 2 โรง นอกจากนั้น ยังมีพื้นที่เช่าค้าภายนอก ระหว่างลานจอดรถและอาคารห้างสรรพสินค้า
รายชื่อเพลงที่บันทึกโดยเทย์เลอร์ สวิฟต์
ตารางที่อยู่ด้านล่างนี้เป็นตารางแสดงผลงานเพลงทั้งหมดที่ได้บันทึกโดยเทย์เลอร์ สวิฟต์
ลิงคินพาร์กอันเดอร์กราวด์ 11.0
ลิงคินพาร์กอันเดอร์กราวด์ 11.0 () เป็นชุดแผ่นซีดี และดิจิตอลดาวน์โหลด ออกจำหน่ายเมื่อวันที่ 15 พฤศจิกายน พ.ศ. 2554 โดยลิงคินพาร์กอันเดอร์กราวด์ เป็นอัลบั้มเดโมลำดับที่ 3 ของลิงคินพาร์กอันเดอร์กราวด์ อัลบั้มนี้เป็นหนึ่งในอัลบั้มที่ออกจำหน่ายปีและครั้งโดยแฟนคลับของลิงคินพาร์ก
ทั้ง 10 เพลงที่รวมอยู่ในเดโมอัลบั้มนี้เป็นเพลงเดโมเดิมจากเพลงต่าง ๆ ในสตูดิโออัลบั้มของลิงคินพาร์ก ได้แก่ "ไฮบริดทีโอรี" (2543), "เมทีโอรา" (2546), "มินิตส์ทูมิดไนต์" (2550) และ "อะเทาซันด์ซันส์" (2553) ประกอบด้วย เดโมของเพลง "วอตไอฟ์ดัน" และเพลง "โรบอตบอย" จากสตูดิโออัลบั้ม "มินิตส์ทูมิดไนต์" และ "อะเทาซันด์ซันส์" ตามลำดับ
ลิงคินพาร์กอันเดอร์กราวด์ 12.0
ลิงคินพาร์กอันเดอร์กราวด์ 12.0 () เป็นชุดแผ่นซีดี และดิจิตอลดาวน์โหลด ออกจำหน่ายเมื่อวันที่ 16 พฤศจิกายน พ.ศ. 2555 โดยลิงคินพาร์กอันเดอร์กราวด์ เป็นอัลบั้มเดโมลำดับที่ 4 ของลิงคินพาร์กอันเดอร์กราวด์ อัลบั้มนี้เป็นหนึ่งในอัลบั้มที่ออกจำหน่ายปีและครั้งโดยแฟนคลับของลิงคินพาร์ก
เพลงทั้ง 10 ที่รวมอยู่ในเดโมอัลบั้มนี้เป็นเพลงเดโมเดิมจากเพลงต่าง ๆ ในสตูดิโออัลบั้มของลิงคินพาร์ก ได้แก่ 3 เพลงจากอัลบั้ม "ไฮบริดทีโอรี" (2543), 2 เพลงจากอัลบั้ม "เมทีโอรา" (2546), และอีก 5 เพลงจากอัลบั้ม "มินิตส์ทูมิดไนต์" (2550) อัลบั้มนี้ได้รวมเดโมของเพลง "พอยส์ออฟออทอริตี" และเพลง "ฟอร์กอตเทน" จากสตูดิโออัลบั้ม "ไฮบริดทีโอรี" แต่เพลงได้ออกมาก่อนกำหนดผ่านทางเว็บไซต์ หลังจากนั้นอัลบั้มก็ได้ออกเผยแพร่ในเวลาต่อมาผ่านลิงคินพาร์กอันเดอร์กราวด์
อุมแบร์โต เอโก
อุมแบร์โต เอโก (; 5 มกราคม พ.ศ. 2475 – 19 กุมภาพันธ์ พ.ศ. 2559) เป็นนักเขียน, นักปรัชญา และนักสัญญาณศาสตร์ชาวอิตาลี มีผลงานที่เป็นที่รู้จัก คือ "The Name of the Rose"
อุมแบร์โต เอโก เกิดเมื่อวันที่ 5 มกราคม ค.ศ. 1932 ที่เมืองอาเลสซานเดรีย ในแคว้นปีเอมอนเต ทางตอนเหนือของอิตาลี เมื่อโตขึ้น บิดาของเขาต้องการให้เขาเป็นนักกฎหมาย แต่เอโกกลับเข้าศึกษาวิชาปรัชญายุคกลางและวรรณกรรมแทน วิทยานิพนธ์ของเขาเป็นการศึกษาเกี่ยวกับแนวคิดของทอมัส อไควนัส หลังสำเร็จการศึกษา เขาทำงานที่สถานีวิทยุกระจายเสียง และเป็นอาจารย์พิเศษที่มหาวิทยาลัยตูริน เอโกศึกษาความรู้ในแขนงต่าง ๆ โดยเฉพาะอย่างยิ่งในวิชาสัญญาณศาสตร์ (semiotics—การศึกษาเกี่ยวกับสัญลักษณ์) โดยเขาเป็นผู้ริเริ่มศึกษาสัญญาณศาสตร์เชิงตีความ (interpretative semiotics)
นอกเหนือจากงานด้านวิชาการแล้ว เอโกยังเขียนนวนิยายอีกด้วย นิยายเล่มแรกของเขา "The Name of the Rose" มีเนื้อหาเกี่ยวกับเหตุฆาตกรรมในอารามเมื่อปี ค.ศ. 1327 ผลงานชิ้นนี้ได้รับความนิยมอย่างมาก จนถูกนำไปสร้างเป็นภาพยนตร์ในชื่อเดียวกัน นำแสดงโดยฌอน คอนเนอรี นิยายเล่มล่าสุดของเขา "Numbero Zero" ตีพิมพ์ในปี ค.ศ. 2015
อุมแบร์โต เอโกเสียชีวิตด้วยโรคมะเร็งตับอ่อน เมื่อวันที่ 19 กุมภาพันธ์ ค.ศ. 2016 ขณะอายุได้ 84 ปี
โมฮัมเหม็ด โมฮามุด อิบราฮิม
โมฮัมเหม็ด โมฮามุด อิบราฮิม (, ) (เกิด พ.ศ. 2489 หรือพ.ศ. 2490) เป็นนักการเมืองชาวโซมาเลีย
จากปีพ.ศ. 2551 ถึงพ.ศ. 2554 อิบราฮิมอาศัยอยู่ที่ฮาร์เลสเดนในสหราชอาณาจักร ทำงานเป็นครูสอนภาษาอังกฤษที่โรงเรียนคาทอลิกนิวแมน
เมื่อต้นเดือนสิงหาคม พ.ศ. 2554 เขาได้ดำรงตำแหน่งเป็นรองนายกรัฐมนตรีและรัฐมนตรีช่วยว่าการกระทรวงการต่างประเทศของโซมาเลีย ภายใต้นายกรัฐมนตรีอับดีเวลี โมฮัมเหม็ด อาลี และรัฐมนตรีว่าการกระทรวงการต่างประเทศโมฮัมเหม็ด อับดุลลาฮี โอมาร์
ดินแดนในภาวะทรัสตีโซมาเลีย
ดินแดนในภาวะทรัสตีโซมาเลีย (หรือชื่ออย่างเป็นทางการว่า ดินแดนในภาวะทรัสตีโซมาเลียภายใต้การบริหารของอิตาลี) เป็นดินแดนในภาวะทรัสตีของสหประชาชาติ ในปัจจุบันคือ ภาคตะวันออกเฉียงเหนือ ภาคกลาง และภาคใต้ของประเทศโซมาเลีย ซึ่งได้รับการบริหารโดยอิตาลี ตั้งแต่ พ.ศ. 2493 ถึง พ.ศ. 2503 ภายหลังการสลายตัวของอดีตอิตาเลียนโซมาลีแลนด์
วอลเลย์บอลชายชิงแชมป์โลก 2010
วอลเลย์บอลชายชิงแชมป์โลก 2010 () เป็นการแข่งขันวอลเลย์บอลชายชิงแชมป์โลก ครั้งที่ 17 มีจำนวนประเทศที่เข้าแข่งขัน 24 ทีม จัดการแข่งขันที่ประเทศอิตาลี ระหว่างวันที่ 25 กันยายน ถึง 10 ตุลาคม ค.ศ. 2010
การคัดเลือกมาจากการคัดเลือกตัวแทนในแต่ละทวีปเพื่อให้ได้ 24 ทีมสำหรับการแข่งขันที่ประเทศอิตาลี โดยอิตาลีผ่านเข้ารอบในฐานะเจ้าภาพ และอีก 23 ทีมนั้นมากจากการคัดเลือกของสหพันธ์วอลเล่ย์บอลแต่ละทวีป แอฟริกามี 3 ทีมที่ได้รับสิทธิ์ผ่านเข้าแข่งขัน เอเชียและโอเชียเนียได้รับสิทธิ์ 4 ทีม ยุโรป 8 ทีม อเมริกาเหนือ 5 ทีม และอเมริกาใต้ 3 ทีม
เที่ยง เรืองประดิษฐ์
นายเที่ยง เรืองประดิษฐ์ (เกิด 5 สิงหาคม พ.ศ. 2480) อดีตสมาชิกสภาผู้แทนราษฎรจังหวัดปัตตานี 1 สมัย
เที่ยง เรืองประดิษฐ์ เกิดเมื่อวันที่ 5 สิงหาคม พ.ศ. 2480 เป็นบุตรของนายเอี่ยม กับนางสุขกิ้ม เรืองประดิษฐ์ สำเร็จการศึกษาระดับมัธยมศึกษาชั้นปีที่ 6
เที่ยง ได้รับเลือกตั้งเป็นสมาชิกสภาผู้แทนราษฎรครั้งแรกใน พ.ศ. 2526 สังกัดพรรคชาติไทย และได้รับเลือกตั้งเพียงครั้งเดียว
เที่ยง เรืองประดิษฐ์ ได้รับการเลือกตั้งเป็นสมาชิกสภาผู้แทนราษฎรทั้งหมด 1 สมัย คือ
วอลเลย์บอลเวิลด์ลีก 2012
วอลเลย์บอลเวิลด์ลีก 2012 เป็นครั้งที่ 23 ของการแข่งขันวอลเลย์บอลชายประจำปีระดับนานาชาติมีทั้งหมด 16 ประเทศ ระหว่าง 18 พฤษภาคม – 8 กรกฎาคม 2012 รอบชิงชนะเลิศจะถูกจัดขึ้นในโซเฟีย, ประเทศบัลแกเรีย
กลุ่มได้รับการประกาศเมื่อวันที่ 17 ธันวาคม 2011
ในการแข่งขันหากผลว่ามีผลเท่ากันจะตัดสินตามลำดับดังนี้
แมทช์ที่แข่งขัน 3–0 หรือ 3–1 ทีมที่ชนะจะได้ 3 คะแนน ทีมที่แพ้ได้ 0 คะแนน
แมทช์ที่แช่งขัน 3–2: 2 ทีมที่ชนะจะได้ 2 คะแนน ทีมที่แพ้ได้ 1 คะแนน
มูฮำมัดอารีฟีน จะปะกิยา
มูฮำมัดอารีฟีน จะปะกิยา (เกิด 12 ตุลาคม พ.ศ. 2501) อดีตสมาชิกสภาผู้แทนราษฎรจังหวัดปัตตานี 1 สมัย
มูฮำมัดอารีฟีน จะปะกิยา (ชื่อเดิม: มะรีเป็ง จะปะกิยา) เกิดเมื่อวันที่ 12 ตุลาคม พ.ศ. 2501 เป็นบุตรของนายยูนุ๊ กับนางแอเสาะ จะปะกิยา สำเร็จการศึกษา ครุศาสตรบัณฑิต จาก วิทยาลัยครูยะลา และ รัฐประศาสนสตรมหาบัณฑิต จาก มหาวิทยาลัยสงขลานครินทร์
มูฮำมัดอารีฟีน ได้รับเลือกตั้งเป็นสมาชิกสภาผู้แทนราษฎรครั้งแรกใน พ.ศ. 2538 สังกัดพรรคประชาธิปัตย์ และได้รับเลือกตั้งเพียงครั้งเดียว
มูฮำมัดอารีฟีน จะปะกิยา ได้รับการเลือกตั้งเป็นสมาชิกสภาผู้แทนราษฎรทั้งหมด 1 สมัย คือ
ลิงคินพาร์กอันเดอร์กราวด์ XIII
ลิงคินพาร์กอันเดอร์กราวด์ XIII (, เขียนย่อเป็น LPU XIII) เป็นชุดแผ่นซีดี และดิจิตอลดาวน์โหลด ออกจำหน่ายเมื่อวันที่ 18 พฤศจิกายน พ.ศ. 2556 โดยลิงคินพาร์กอันเดอร์กราวด์ เป็นอัลบั้มเดโมลำดับที่ 5 ของลิงคินพาร์กอันเดอร์กราวด์ อัลบั้มนี้เป็นหนึ่งในอัลบั้มที่ออกจำหน่ายปีและครั้งโดยแฟนคลับของลิงคินพาร์ก โดยได้ประกาศการออกอัลบั้มในหน้าเฟซบุ๊กของลิงคินพาร์ก
แผ่นซีดีของอัลบั้ม "ลิงคินพาร์กอันเดอร์กราวด์ XIII" ออกจำหน่ายในวันที่ 18 พฤศจิกายน พ.ศ. 2556 หลังจากที่ประกาศในเว็บไซต์อย่างเป็นทางการของลิงคินพาร์กอันเดอร์กราวด์ ลิงคินพาร์กได้โพสต์ในเฟซบุ๊กในวันที่ 14 พฤศจิกายน ว่าเพลงเดโมของ "ไอลล์บีกอน" มีชื่อเดิมว่า "พรีโม" และออกตัวอย่างของเพลง อัลบั้มนี้เป็นการรวมเพลงเดโม เพลงที่ไม่เคยได้ออกเผยแพร่ จากเพลงในสตูดิโออัลบั้มต่าง ๆ ของวง และมีเพลงสตูดิโออีก 2 เพลง ที่สร้างโดยสมาชิกลิงคินพาร์กอันเดอร์กราวด์ และผลิตโดยลิงคินพาร์ก ในช่วงฤดูกาลบันทึกเสียงลิงคินพาร์กอันเดอร์กราวด์ในปี พ.ศ. 2556 ที่เอ็นอาร์จีสตูดิโอ ได้แก่ เพลงดนตรีบรรเลงที่มีชื่อว่า "ทรูทอินไซด์อะไล" โดย ไรโอัน ไจลส์ โดยปรากฏในแทร็กลำดับที่ 11 และอีกเพลงที่ชื่อ "เชนจ์" โดย บีตาสเตต ซึ่งเป็นวงดนตรีร็อก 4 ชิ้นที่ก่อตั้งขึ้นในซานฟรานซิสโก โดยได้ทำผลงานรวมในอัลบั้มนี้ ปรากฏเป็นแทร็กลำดับที่ 12 หรือลำดับสุดท้ายของอัลบั้ม
สิบเพลงแรกที่รวมอยู่ในเดโมอัลบั้มนี้เป็นเพลงเดโมเดิมจากเพลงต่าง ๆ ในสตูดิโออัลบั้มของลิงคินพาร์ก ได้แก่ "เมทีโอรา" (2546), "มินิตส์ทูมิดไนต์" (2550) และ "ลิฟวิงทิงส์" (2555) อัลบั้มนี้ได้รวมเดโมของเพลง "ลอสต์อินดิเอ็กโค" และเพลง "อันทิลอิตเบรกส์" จากสตูิโออัลบั้ม "ลิฟวิงทิงส์" และเดโมของเพลง "ซัมแวร์ไอบีลอง" จากสตูิโออัลบั้ม "เมทีโอรา" และยังมีเพลงที่ไม่เคยได้ออกจำหน่ายในสตูดิโออัลบั้มใดมาก่อน ได้แก่ เพลง "ยูนิเวิร์ส" เป็นเดโมปี พ.ศ. 2549 ที่ไม่ได้ออกเผยแพร่ บันทึกไว้สำหรับเพลง "รีเซอร์เรกชัน" ซึ่งเป็นเพลงของเคนนา ร่วมกับ ลูป เฟียสโก
เพลงทั้งหมดแต่งและผลิตโดย ลิงคินพาร์ก โดยมี 2 เพลงที่เพิ่มเข้ามาจากฤดูกาลบันทึกเสียงของลิงคินพาร์กอันเดอร์กราวด์ ปี พ.ศ. 2556 การผลิตเดโมจัดการโดย ไมค์ ชิโนะดะ
ลิงคินพาร์กอันเดอร์กราวด์ XIV
ลิงคินพาร์กอันเดอร์กราวด์ XIV (, เขียนย่อเป็น LPU XIV) เป็นชุดแผ่นซีดี และดิจิตอลดาวน์โหลด ออกจำหน่ายเมื่อวันที่ 21 พฤศจิกายน พ.ศ. 2557 โดยลิงคินพาร์กอันเดอร์กราวด์ เป็นอัลบั้มเดโมลำดับที่ 6 และเป็นหนึ่งในอัลบั้มที่ออกจำหน่ายปีและครั้งของลิงคินพาร์กอันเดอร์กราวด์
แผ่นซีดีของอัลบั้ม "ลิงคินพาร์กอันเดอร์กราวด์ XIV" ออกจำหน่ายในวันที่ 21 พฤศจิกายน พ.ศ. 2557 ผ่านค่ายเพลงแมชชีนชอปเรเคิดดิงส์ หลังจากที่ประกาศในเว็บไซต์อย่างเป็นทางการของลิงคินพาร์กอันเดอร์กราวด์ อัลบั้มออกเผยแพร่ทั่วโลกในวันที่ 14 พฤศจิกายน พ.ศ. 2557 ที่กรุงเบอร์ลิน โดยได้ประกาศในพิธีเปิดงานร้านค้าป็อปอัปของลิงคินพาร์ก และได้ออกจำหน่ายอย่างเป็นทางการในงานนัดพบของสมาชิกลิงคินพาร์กอันเดอร์กราวด์ที่ "ฮาร์ดร็อกคาเฟ่" ในกรุงเบอร์ลิน
อัลบั้มนี้ประกอบด้วยเดโมที่ไม่เคยได้ออกจำหน่ายในสตูดิโออัลบั้มใด ๆ ของลิงคินพาร์ก ได้แก่ เดโมเดิมปี 2545 ของเพลง "เบรกกิงเดอะแฮบิต" โดยมีไมค์ ชิโนะดะ (คนที่เป็นโปรดิวเซอร์ให้กับอัลบั้มนี้) เป็นผู้ให้เสียงร้องในฤดูกาลบันทึกเสียงของอัลบั้ม "เมทีโอรา" และเพลง "Dave Sbeat feat. Joe" ประพันธ์โดย เดฟ ฟาร์เรล มือกีตาร์เบสของวง และโจ ฮาห์น นักเทิร์นเทเบิล ในฤดูกาลบันทึกเสียงของอัลบั้ม "อะเทาซันด์ซันส์" ส่วนเพลงเดโมอื่น ๆ ได้บันทึกในช่วงสตูดิโออัลบั้มต่าง ๆ ของลิงคินพาร์ก เช่น "มินิตส์ทูมิดไนต์"
อัลบั้มนี้มีเสียงกีตาร์ที่หนัก และบางเดโมนั้นเป็นเพลงที่หนักเกินไปที่จะไปอยู่ในสตูดิโออัลบั้มหลักของลิงคินพาร์ก เช่น เดโมปี พ.ศ. 2551 ที่มีชื่อว่า "Blanka" อัลบั้มนี้ส่วนใหญ่ได้มุ่งเน้นไปที่องค์ประกอบและแนวเพลงที่ใกล้เคียงกับอัลบั้ม "เดอะฮันติงปาร์ตี" ที่มีเสียงกีตาร์และกลองอันรุนแรง
วีอาร์ยัง
"วีอาร์ยัง" () เป็นเพลงที่บันทึกโดยวงดนตรีอเมริกัน ฟัน ร่วมกับ Janelle Monáe จากสตูดิโออัลบั้มชุดที่ 2 ของฟัน "ซัมไนตส์" ที่ออกจำหน่ายในปี พ.ศ. 2555 ซิงเกิลนี้ออกจำหน่ายเมื่อวันที่ 20 กันยายน พ.ศ. 2554 เป็นซิงเกิลแรกจากอัลบั้ม "ซัมไนตส์" ในด้านดนตรีนั้น เพลง "วีอาร์ยัง" เป็นเพลงที่รวมเอาแนวเพลงต่าง ๆ ได้แก่ อินดี้ป็อป, อัลเทอร์เนทีฟร็อก, และพาวเวอร์ป็อป เพลงนี้ได้รับผลตอบรับในด้านบวกเป็นส่วนมากจากนักวิจารณ์เพลง เพลง "วีอาร์ยัง" ได้บรรลุความสำเร็จเชิงการค้าทั่วโลก โดยเข้าสู่อันดับ 1 ในชาร์ตเพลงในหลายประเทศ
เคนนา
เคนนา เซเมดกัน () หรือที่รู้จักในชื่อ เคนนา เป็นนักดนตรีชาวเอธิโอเปีย-อเมริกัน และนักการกุศล เพลงของเขาที่ชื่อ "เซย์กูดบายทูเลิฟ" (Say Goodbye To Love) ได้เสนอชื่อเข้าชิงในงานประกาศผลรางวัลแกรมมีปี 2009 ในสาขาการแสดงเพลงอัลเทอร์เนทีฟยอดเยี่ยม
รายชื่อคลองในกรุงเทพมหานคร
คลองในกรุงเทพมหานคร มีจำนวน 1,161 คลอง และคูลำกระโดง จำนวน 521 คู รวมเป็น 1,682 คูคลอง ความยาว 2,604 กม.
มีการขุดคลองมาตั้งแต่สมัยกรุงศรีอยุธยา แบ่งได้เป็น คลองรอบเมืองหรือคลองคูเมือง ขุดเพื่อป้องกันการรุกราน ของศัตรู มีความสำคัญทางยุทธศาสตร์ ต่อมาคือคลองลัด ขุดขึ้นเพื่อย่นระยะเวลาในการเดินทาง และคลองเชื่อมแม่น้ำ ขุดขึ้น เพื่อประโยชน์ในการคมนาคมขนส่ง และดูแลหัวเมืองใกล้เคียง
ในรัชสมัยของพระบาทสมเด็จพระจุลจอมเกล้าเจ้าอยู่หัว รัชกาลที่ 5 ถือได้ว่าเป็นยุคที่มีการขุดคลองมากที่สุดยุคหนึ่ง มีทั้งขุดคลองใหม่และขุดลอกคลองเก่า เพื่อขยายพื้นที่เพาะปลูกและเส้นทางคมนาคมระหว่างกรุงเทพกับจังหวัดข้างเคียง ที่มีการผลิตข้าวและเป็นเส้นทางลำเลียงข้าวออกสู่ตลาดต่างประเทศ ดังพระราชดำริที่กล่าวไว้ในประกาศเรื่องอนุญาตขุดคลอง "การขุดคลอง" เพื่อที่จะให้เป็นที่มหาชนทั้งปวงได้ไปมาอาศัย และเป็นทางที่จะให้สินค้าได้บรรทุกไปมาโดยสะดวก ซึ่งให้ผลแก่การเรือกสวนไร่นา ซึ่งจะได้เกิดทวีขึ้นในพระราชอาณาจักร เป็นการอุดหนุนการเพาะปลูกในบ้านเมืองให้วัฒนาเจริญยิ่งขึ้น"
ในสมัยรัชกาลที่ 5 มีคลองที่สำคัญเกิดขึ้นหลายสายเช่น คลองเปรมประชากร คลองนครเนื่องเขต คลองประเวศบุรีรมย์ คลองอุดมชลจร คลองราชมนตรี คลองทวีวัฒนา คลองนราภิรมย์ คลองรังสติประยูรศักดิ์ คลองประปา เป็นต้น
ต่อไปนี้เป็นรายชื่อคลองในกรุงเทพมหานคร
รายชื่อผลงานของที-อารา
รายชื่อผลงานของเกิร์ลกรุปจากเกาหลีใต้ ที-อารา () ประกอบด้วย 4 สตูดิโออัลบั้ม, 6 อีพี, 17 ซิงเกิล, 1 รีแพ็คเกจอัลบั้มสตูดิโอ, 4 รีแพ็คเกจ EPs, 14 เพลงประกอบภาพยนตร์ และ 6 ซิงเกิ้ลโปรโมชั่น
รายชื่อผลงานของที-อารา กลุ่มย่อยที-อาราเอ็นโฟร์ ประกอบด้วย 1 อีพี, 1 ซิงเกิ้ล
รายชื่อผลงานของที-อารา กลุ่มย่อยคิวบีเอส ประกอบด้วย 1 ซิงเกิ้ล
กรุงเทพ..มหานครซ้อนรัก
กรุงเทพ..มหานครซ้อนรัก : ดิ โอซี ไทยแลนด์ เป็นละครโทรทัศน์ ผลิตโดย ช่องวัน และ ซีเนริโอ ควบคุมบทโทรทัศน์โดย สุมินตา สุภาผล และกำกับการแสดงโดย ศุทธสิทธิ์ เดชอินทรนารักษ์, ธนวัจน์ ปัญญารินทร์ ออกอากาศระหว่างวันที่ 8 มีนาคม พ.ศ. 2559 – 17 พฤษภาคม พ.ศ. 2559 
ละครกรุงเทพ...มหานครซ้อนรัก เป็นละครโทรทัศน์แนวโรแมนติก-คอมเมดี้-ดราม่า รักครอบครัว โดยทางผู้ผลิตได้ซื้อลิขสิทธิ์มาจาก ค่าย “วอร์เนอร์ บราเธอร์ส” ซึ่งได้เคยผลิตผลงานในปี 2003 และได้โด่งดังไปทั่วโลกมาจัดทำใหม่เป็นเวอร์ชันภาษาไทย และดำเนินการผลิตโดย ซีเนริโอ และ เมจิก อิฟ เอ็นเตอร์เทนเมนต์ ภายใต้การควบคุมของ วอร์เนอร์ บราเธอร์ส (ประเทศไทย) โดย ถกลเกียรติ วีรวรรณ ผู้อำนวยการช่องวัน ได้ให้ โสภิตนภา ชุ่มภาณี กับ พิมพ์มาดา บริรักษ์ศุภกร เป็นผู้จัดละครเรื่องนี้ร่วมกัน
กระแสการตอบรับละครเรื่องกรุงเทพ...มหานครซ้อนรักนั้นทางด้านวิลลี่ แมคอินทอชได้ให้สัมภาษณ์ดาราเดลี่ว่า เชื่อมั่นว่าเป็นละครที่ถูกสไตล์คนไทย ส่วนทางเม้าส์ ณัฐชา ก็ได้ยอมรับว่าเป็นละครที่กระแสแรงไม่เบา ทุกครั้งที่ออกอากาศก็มักจะขึ้นเทรนด์โซเชียลอยู่เสมอ และก็ถือว่าเป็นละครเรื่องหนึ่งที่ประสบผลสำเร็จเพราะมีผู้ชมละครเยอะ
เทวทูต
เทวทูต หมายถึง ทูตของเทพ ซึ่งเป็นสัญญาณเตือนให้ระลึกถึงธรรมดาของชีวิต จนเกิดความสังเวชแล้วเร่งทำความดี
ใน "ทูตสูตร" พระโคตมพุทธเจ้าตรัสว่าเทวทูตมี 3 จำพวก ได้แก่
เมื่อรวม "บรรพชิต" ด้วย เรียกว่า นิมิต 4 พระพุทธเจ้าตรัสว่าเพราะได้ทอดพระเนตรนิมิตทั้ง 4 นี้ จึงตัดสินพระทัยออกผนวชในเวลาต่อมา
นอกจากนี้ใน "เทวทูตสูตร" พระพุทธเจ้ายังตรัสถึงเทวทูต 5 ซึ่งหมายถึงทูตของพระยม ได้แก่
พระยมจะสอบถามสัตว์นรกว่าเคยพบเห็นเทวทูตเหล่านี้หรือไม่ เพื่อให้สัตว์นรกนั้นได้ระลึกถึงกุศลกรรมที่ตนเคยทำมา หากสัตว์นรกจำได้ก็จะพ้นจากนรก หากจำไม่ได้ยมบาลก็จะนำตัวสัตว์นรกนั้นไปลงโทษตามบาปกรรมที่ได้ทำมา
โมฮัมเหม็ด ออสมาน จาวารี
ศาสตราจารย์ โมฮัมเหม็ด ออสมาน จาวารี (, ) (เกิด 7 ธันวาคม พ.ศ. 2488) เป็นทนายความและนักการเมืองชาวโซมาเลีย เขาเป็นประธานรัฐสภากลางโซมาเลียคนปัจจุบัน นอกจากนี้เขายังปฏิบัติหน้าที่เป็นรักษาการประธานาธิบดีโซมาเลียระหว่างวันที่ 28 สิงหาคม พ.ศ. 2555 ถึง 16 กันยายน พ.ศ. 2555
จาวารีเกิดเมื่อ 7 ธันวาคม พ.ศ. 2488 หลังจากเรียนจบชั้นมัธยมศึกษา จาวารีได้รับปริญญาด้านกฎหมายจากมหาวิทยาลัยแห่งชาติโซมาเลียในโมกาดิชู
สงกรานต์ อุดมสิทธิ์
พันตำรวจตรี สงกรานต์ อุดมสิทธิ์ เป็นสมาชิกสภาผู้แทนราษฎรจังหวัดเพชรบูรณ์ และ สมาชิกสภาผู้แทนราษฎรจังหวัดเลย รวม 5 สมัย อดีตรัฐมนตรีช่วยว่าการกระทรวงศึกษาธิการ และอดีตรัฐมนตรีช่วยว่าการกระทรวงมหาดไทย
พันตำรวจตรี สงกรานต์ ได้รับเลือกตั้งสมาชิกสภาผู้แทนราษฎรครั้งแรกในเดือน มกราคม พ.ศ. 2489 และได้รับเลือกตั้งเรื่อยมา รวม 5 สมัย
พันตำรวจตรี สงกรานต์ อุดมสิทธิ์ ได้รับเลือกตั้งเป็นสมาชิกสภาผู้แทนราษฎรทั้งหมด 5 สมัย คือ
พันตำรวจตรี สงกรานต์ ได้ดำรงตำแหน่งรัฐมนตรีมาแล้ว 3 สมัยคือ
กองทัพอากาศประชาชนเวียดนาม
กองทัพอากาศประชาชนเวียดนาม () เป็นกองทัพอากาศของประเทศเวียดนาม เป็นการรับช่วงต่อจากประเทศเวียดนามเหนือ กองทัพอากาศและสาธารณรัฐเวียดนามกองทัพอากาศ ต่อมาได้ถูกรวบรวมของประเทศเวียดนาม ในปี ค.ศ. 1975 กองทัพอากาศประชาชนเวียดนาม "(Vietnam People's Air Force (VPAF))" เป็นหนึ่งในสามกองทัพในกองทัพประชาชนเวียดนามซึ่งเป็นส่วนหนึ่งของกระทรวงกลาโหม ภารกิจหลักของกองทัพอากาศประชาชนเวียดนาม คือการป้องกันน่านฟ้าเวียดนามและบทบัญญัติของอากาศสำหรับการดำเนินงานของกองทัพประชาชนเวียดนาม
เอกสารเผยแพร่รัฐบาล
แหล่งที่มารอง
สปีกนาวเวิลด์ทัวร์ – ไลฟ์
สปีกนาวเวิลด์ทัวร์ – ไลฟ์ () เป็นอัลบั้มบันทึกการแสดงสดแรกของนักร้อง นักแต่งเพลงชาวอเมริกัน เทย์เลอร์ สวิฟต์ ออกจำหน่ายเมื่อวันที่ 21 พฤศจิกายน พ.ศ. 2554 โดยบิกแมชชีนเรเคิดส์ อัลบั้มนี้ประกอบด้วยเพลงและบันทึกการแสดงจากหลาย ๆ คอนเสิร์ตทัวร์รอบโลกของเทย์เลอร์ สวิฟต์ อัลบั้มนี้เข้าสู่อันดับที่ 11 ในชาร์ต"บิลบอร์ด" 200 ในสหรัฐอเมริกา ด้วยยอดจำหน่าย 77,000 ชุด
การเลือกตั้งสหพันธรัฐในแคนาดา พ.ศ. 2551
การเลือกตั้งสหพันธรัฐในแคนาดา พ.ศ. 2551 จัดขึ้นเมื่อวันที่ 14 ตุลาคม พ.ศ. 2551 การเลือกตั้งครั้งนี้เป็นการเลือกตั้งก่อนกำหนดซึ่งพรรคอนุรักษนิยม ชนะการเลือกตั้งเป็นสมัยที่ 2 ติดต่อกัน ได้รับที่นั่ง 143 ที่นั่ง แต่ยังเป็นรัฐบาลเสียงข้างน้อย พรรคเสรีนิยม ได้รับที่นั่ง 77 ที่นั่ง พรรค Bloc Québécois (พรรคที่สนับสนุนการแยกเอกราชของรัฐ Quebec)ไดัรับที่นั่ง 49 ที่นั่ง พรรคประชาธิปไตยใหม่ ไดัรับที่นั่ง 37 ที่นั่ง ผู้สมัครอิสระได้รับ 2 ที่นั่ง
การเลือกตั้งสหพันธรัฐในแคนาดา พ.ศ. 2549
การเลือกตั้งสหพันธรัฐในแคนาดา พ.ศ. 2549 จัดขึ้นเมื่อวันที่ 23 มกราคม พ.ศ. 2549 การเลือกตั้งครั้งนี้เป็นการเลือกตั้งก่อนกำหนดหลังจากพรรคฝ่ายค้านผ่านญัตติไม่ไว้วางใจนายกรัฐมนตรี ส่งผลให้นายกรัฐมนตรีต้องยุบสภาจัดการเลือกตั้งใหม่ซึ่งพรรคอนุรักษนิยม (แคนาดา) ชนะการเลือกตั้ง โดยได้รับที่นั่ง 124 ที่นั่ง แต่เป็นรัฐบาลเสียงข้างน้อย พรรครัฐบาลเสียงข้างน้อยเดิมอย่างพรรคเสรีนิยม ได้รับที่นั่ง 103 ที่นั่ง พรรค Bloc Québécois (พรรคที่สนับสนุนการแยกเอกราชของรัฐ Quebec)ไดัรับที่นั่ง 51 ที่นั่ง พรรคประชาธิปไตยใหม่ ไดัรับที่นั่ง 29 ที่นั่ง ผู้สมัครอิสระได้รับ 1 ที่นั่ง
พอล มาร์ติน
พอล เอ็ดการ์ ฟีลิป มาร์ติน () เกิดเมื่อวันที่ 28 สิงหาคม พ.ศ. 2481 เป็นอดีตนายกรัฐมนตรีแห่งแคนาดาและอดีตหัวหน้าพรรคเสรีนิยมแห่งแคนาดา เขานำพรรคเสรีนิยมชนะการเลือกตั้งในปีพ.ศ. 2547 จัดตั้งรัฐบาลเสียงข้างน้อย สองปีถัดมาเขาก็แพ้ญัตติไม่ไว้วางใจ ส่งผลให้เขาต้องยุบสภาจัดการเลือกตั้งใหม่ในปีพ.ศ. 2549 ทำให้เขานำพรรคเสรีนิยมแพ้การเลือกตั้ง ดังนั้นเขาจึงลาออกจากตำแหน่งนายกรัฐมนตรีและหัวหน้าพรรค
การ์ดไฟท์!! แวนการ์ด
การ์ดไฟท์!!! แวนการ์ด () เป็นเทรดดิ้งการ์ดเกมที่ผลิตโดยบุชิโรด
การ์ดไฟท์!! แวนการ์ด เป็นการ์ดเกมที่ร่วมมือกันระหว่างบุชิโรดและนักเขียนการ์ตูนแนวการ์ดเกมชื่อดัง อากิระ อิโตะ และ ซาโตชิ นาคามุระ โดยมีแนวคิดสร้างจินตนาการตัวละครจากการ์ดเกม และได้ประสบความสำเร็จในประเทศญี่ปุ่น และขยายการผลิตและจำหน่ายในต่างประเทศ และมีการจัดงานแข่งอย่างเป็นทางการทั่วโลก และมีสื่อภาพยนตร์อนิเมะ, มังงะและเกม
ผู้เล่นแข่งได้ 2 คนโดยเล่นเพียง 1 ต่อ 1 และในกองการ์ดต้องมีการ์ดจำนวน 50 ใบ ประกอบด้วยนอมอลยูนิท 34 ใบ และทริกเกอร์ยูนิท 16 ใบ และยังสามารถใส่การ์ดจียูนิทได้อีก 16 ใบ
ในการแข่งผู้เล่นทั้งสองต้องเลือกจากการ์ดเกรด 0 ซึ่งเป็นเกรดเริ่มต้นจากนั้น สับกองการ์ดแล้วหยิบการ์ด 5 ใบ หากการ์ดใบไหนยังไม่พร้อมใช้สามารถเปลี่ยนการ์ดในมือได้และสับกองการ์ดอีกครั้งตามด้วยจำนวนการ์ดที่ได้เลือกเปลี่ยน แต่สามารถทำได้เพียง 1 ครั้งเท่านั้น จากนั้นผู้เล่นทั้งสองเปิดการ์ดแวนการ์ดเซอร์เคิล ซึ่งหากผู้เล่นคนใดคนนึงเริ่มเล่นก่อนก็สามารถหยิบการ์ดได้และไรด์ยูนิตแวนการ์ดได้ หากมีการ์ดที่มีเกรด 1 ก่อนและสามารถไรด์บนเรียการ์ดตามจำนวนเกรดที่ไรด์ลงไป ในเทิร์นแรกผู้เล่นยังไม่สามารถใช้โจมตีได้แต่ในเทิร์นที่ 2 เป็นต้นไปจะสามารถโจมตีได้ และหากผู้เล่นไม่ป้องกันจะโดนดาเมจ ให้นำการ์ดลงดาเมจโซนไป 1 ใบ หากผู้เล่นฝ่ายใด มีการ์ดในดาเมจโซนถึง 6 ใบ ผู้เล่นคนนั้นจะแพ้ทันที
ในการเรียกยูนิตนั้นจะมีแบบต่างๆได้แก่ ไรด์ ใช้ในการอัพเกรดในแวนการ์ดเซอร์เคิล และ คอล ใช้ในการเรียกเรียร์การ์ดลงมาในสนาม ทั้งแถวหน้าและแถวหลังทริกเกอร์ยูนิต เป็นการ์ดยูนิตที่สามารถจะทำงานต่อเมื่อเกิดเหตุการณ์อย่างใดอย่างหนึ่งในสองอย่างคือช่วงไดร์ฟเช็คกับดาเมจเช็ค ซึ่งการเช็คทริกเกอร์ทำได้โดยการแสดงการ์ดใบบนสุดของกองการ์ดของผู้เล่น หากการกระทำนั้นแสดงทริกเกอร์ยูนิต ทริกเกอร์นั้นจะต้องทำงานทันที หลังจากการทำงานของทริกเกอร์ในดาเมจเช็ค การ์ดนั้นจะถูกส่งลงดาเมจโซนของผู้เล่นแบบหงายหน้า แต่ในไดร์ฟเช็ค การ์ดนั้นจะขึ้นมือผู้เล่นแทน มีอีกหลายกรณีที่จะต้องทำการเช็คทริกเกอร์หลายครั้ง ในสถานะการณ์เหล่านั้น ทริกเกอร์ที่เช็คเจอจะต้องทำงานให้เสร็จสิ้นก่อนทำการเช็คการ์ดใบถัดไป และเพิ่มค่าพลังโจมตีเป็น 5000 ให้กับยูนิตของผู้เล่น และความสามารถของทริกเกอร์ต่างๆจะแตกต่างกันไป โดยทริกเกอร์ยูนิตจะมี 4 แบบคือ
การ์ดไฟท์!! แวนการ์ด ได้ถูกทำในรูปแบบสื่อต่างๆ เพื่อขยายการตลาดสินค้าให้กับผู้ชม โดยถูกทำสื่อรูปแบบต่างๆ ทั้งอนิเมะ, มังงะ, เกม, ละครโทรทัศน์, ภาพยนตร์ และอื่นๆ
การ์ดไฟท์!! แวนการ์ด ได้ถูกทำเป็นอนิเมะทางโทรทัศน์เมื่อวันที่ 8 มกราคม ค.ศ. 2011 ออกอากาศทางสถานีโทรทัศน์ทีวีโตเกียว และได้ทำซีรีส์ใหม่ในชื่อ การ์ดไฟท์!! แวนการ์ด G เมื่อวันที่ 26 ตุลาคม ค.ศ. 2014
การ์ดไฟท์!! แวนการ์ด ได้ถูกนำทำรูปแบบละครโทรทัศน์ตอนเดียวจบในชื่อ STAND UP! แวนการ์ด ออกอากาศเมื่อวันที่ 3 พฤษภาคม ค.ศ. 2013
เท่งโหน่งวิทยาคม
เท่งโหน่งวิทยาคม เป็นรายการประเภทวาไรตี้โชว์ ผลิตโดย บริษัท เวิร์คพอยท์ เอ็นเทอร์เทนเมนท์ จำกัด (มหาชน) ออกอากาศครั้งแรก 6 พฤศจิกายน พ.ศ. 2557
แต่เดิมออกอากาศทุกวันพฤหัสบดี เวลา 20:30 - 21:30 น. และปัจจุบันออกอากาศทุกวันเสาร์ เวลา 12:30 - 13:30 น.เมื่อ แพร พิมพ์ลดา ได้ยุติหน้าที่พิธีกรรายการไป ก็มีพิธีกรหญิงสลับสับเปลี่ยนมาทำหน้าที่แทนแพร ไปช่วงระยะเวลาหนึ่ง และปัจจุบันเหลือเพียงเท่งและโหน่ง ที่ดำเนินรายการจนถึงปัจจุบัน
มีรูปแบบคล้ายช่วงละครสามช่า ในรายการชิงร้อยชิงล้าน คือเป็นการแสดงเรื่องราว เพื่อเกริ่นถึงเรื่องราวที่จะเรียนรู้ในสัปดาห์นั้น โดยมีแขกรับเชิญร่วมแสดงด้วย และท้ายรายการจะเชิญผู้เชี่ยวชาญ มาให้ความรู้ในเรื่องนั้น 
ช่วงเปิดรายการ จะเปิดตัวแขกรับเชิญ(นักเรียนแลกเปลี่ยน) และพูดคุยเรื่องราวสมัยเรียน และเบรกต่อมาจะนำวิชาเรียนต่างๆ มาเรียนผ่านอาจารย์รับเชิญผู้มีความรู้ในวิชานั้น เมื่อเรียนเสร็จก็ให้ผู้เรียนคือ เท่ง โหน่ง และแขกรับเชฺญ(นักเรียนแลกเปลี่ยน) จะต้องผ่านบททดสอบจากการเรียน เพื่อให้อาจารย์รับเชิญรับรองว่า ผ่านหรือไม่ผ่าน ในตอนแรก(6-20 พฤศจิกายน 2557)จะเรียนอยู่ทั้งหมด 3 วิชา แต่ตั้งแต่ 27 พฤศจิกายน เป็นต้นไปจะเรียนวิชาเพียง 2 วิชาเท่านั้น เมื่อท้ายรายการ จะมอบประกาศนียบัตร ให้นักเรียนแลกเปลี่ยน และคำคมท้ายรายการจาก เท่ง เถิดเทิง
เป็นช่วงที่คุณเท่ง และคุณโหน่งจะนำสิ่งของง่ายจากบ้าน มาทำเป็นสิ่งต่างได้เช่น นำไม้แขวนเสื้อมาเป็นที่วางไอแพด นำแกนทิชชู่มาเป็นลำโพง ฯลฯ
จอมพลเรือ
จอมพลเรือ () เป็นยศทหารเรือที่สูงสุด ในหลายประเทศที่สงวนไว้สำหรับในช่วงสงครามหรือพระราชพิธี มักจะมีอำนาจเหนือกว่ายศพลเรือเอก และจะจัดขึ้นบ่อยๆ โดยพลเรือเอกอาวุโสที่สุดของข้าราชการทหารเรือทั้งหมด
พลเรือโท
พลเรือโท () เป็นยศทหารระดับสูงของกองทัพเรือธงของยศ เทียบเท่ากับพลโทและพลอากาศโท พลเรือโทโดยทั่วไปจะอาวุโสกว่าพลเรือตรีและอนุพลเรือเอก ในหลายๆ กองทัพเรือ
กัญจน์ ภักดีวิจิตร
กัญจน์ ภักดีวิจิตร (ชือเล่น; กอล์ฟ; เกิด 24 ธันวาคม พ.ศ. 2519) เป็นนักแสดงชาวไทย นักร้อง ผู้กำกับชาวไทย และเป็นบุตรชายของ ฉลอง ภักดีวิจิตร ผู้กำกับภาพยนตร์ชาวไทย เป็นที่รู้จักโดดเด่นจากบทบาทในละครโทรทัศน์หลายเรื่องทางช่อง 7 ที่กำกับโดย ฉลอง ภักดีวิจิตร ทั้งที่เป็นเพียงตัวประกอบ และเริ่มเป็นที่รู้จักในวงกว้างจากเรื่อง อังกอร์ อีกทั้งยังมักร้องเพลงประกอบในละครโทรทัศน์แต่ละเรื่องในสังกัดของฉลองอีกด้วย
ปัจจุบัน หันมาทำงานเบื้องหลังและเป็นนักแสดงทางช่อง 3 กัญจน์ ภักดีวิจิตร เปิดบริษัทใหม่ผู้จัดละครร่วมกับน้องสาวและน้องชาย
กัญจน์ ภักดีวิจิตร เกิดเมื่อวันที่ 24 ธันวาคม พ.ศ. 2519 ที่กรุงเทพมหานคร เป็นบุตรชายของ ฉลอง ภักดีวิจิตร เป็นบุตรคนโตจากทั้งหมดสามคน น้องอีก 2 คน คือ เฉิด และบุญจิรา ภักดีวิจิตร จบการศึกษาระดับมัธยมจากโรงเรียนสาธิตแห่งมหาวิทยาลัยเกษตรศาสตร์ จบการศึกษาด้านซาวด์เอนจิเนียร์จากประเทศออสเตรเลีย
แม้จะคลุกคลีกับกองถ่าย แต่มีผลงานแสดงละครเรื่องแรกคือ "ระย้า" เมื่อปี 2541 จากการชักนำของบิดา เริ่มโด่งดังและพัฒนาฝีมือจนกระทั่งละครเรื่อง "อังกอร์" หลังจากนั้น แจ้งเกิดกับบทเพื่อนพระเอก ที่มาช่วยเหลือพระเอกทุกครั้งยามลำบาก โดยที่มีแคนคู่ใจเป็นอาวุธ และแคนนั้นสามารถเปลี่ยนเป็นปืนกลมหาประลัย เอกลักษณ์บทบาทของกัญจน์ในละคร คือรับบทบาทเป็นเพื่อนพระเอก คอยย่างไก่ ต้มกาแฟให้คนทั้งแคมป์กิน พร้อมกับการร้องเพลงประกอบละครทุกเรื่องที่เล่น เขาเผยว่า บทเขียนมาเป็นแบบนี้ และเขาก็เล่นไปตามบทภาพยนตร์เฉลิมพระเกียรติ ฝนแรก (2543)
ทอง10 รับบท กะยอ ช่อง7
กัญจน์เปิดธุรกิจซุ้มฉกัญจน์ เป็นธุรกิจฟาร์มไก่ชนและยังทำเงินติดอันดับ 1 ใน 5 ฟาร์มไก่ชนระดับประเทศ
พลเรือตรี
พลเรือตรี () เป็นนายทหารชั้นสัญญาบัตรยศเรือมีอำนาจเหนือกว่าผู้บังคับการเรือและกัปตัน และรองจากพลเรือโท เป็นยศต่ำสุดของ "พลเรือ" ซึ่งนอกจากนี้ยังมีบางครั้งเรียกว่า "ธงทหาร" หรือ "ยศธง" ในหลายๆ กองทัพเรือจะเรียกว่า "ยศสองดาว"
นพเก้า 2 (อัลบั้มเพลง)
นพเก้า 2 อัลบั้มเพลงคู่ชุดพิเศษจาก อาร์เอสซาวด์ วางแผงเมื่อเดือนเมษายน ปี 2528 เป็นการต่อยอดความสำเร็จจากอัลบั้ม นพเก้า ชุดแรกที่วางแผงเมื่อปี 2527 อัลบั้มชุดนี้นอกจากจะมีเพลงใหม่ที่ไม่ได้นำมาคัพเวอร์แล้ว ยังมีไบรอัน เบทมาช่วยเพิ่มสีสันให้อัลบั้มนี้อีก
ประกิต ดีพร้อม
ประกิต ดีพร้อม เป็นนักฟุตบอลไทย เป็นนักเตะอาชีพของสโมสรฟุตบอลทีโอที ในตำแหน่งกองหน้า ตั้งแต่ปี พ.ศ. 2554 และในปี พ.ศ. 2558 ได้เซ็นสัญญาย้ายเข้าร่วมทัพบุรีรัมย์ ยูไนเต็ด สวมเสื้อหมายเลข 21 ปัจจุบัน ลงเล่นให้กับ ชลบุรี เอฟซี ด้วยสัญญายืมตัว 1 ฤดูกาลปัจจุบันประกิตได้ย้ายไปร่วมทีมอุดรธานี เอฟซี ทีมในไทยลีก 2 ด้วยสัญญายืมตัวจาก เอสซีจีเมืองทอง ยูไนเต็ด
ประกิต ดีพร้อม ชื่อเล่น "กิต" เกิดวันที่ 7 มกราคม พ.ศ. 2531 ที่จังหวัดสระบุรี สร้างชื่อเสียงกับการเล่นฟุตบอลให้กับสโมสรฟุตบอลทีโอที โดยในฤดูกาล 2557 ทำผลงานได้ยอดเยี่ยม ทำได้ 5 ประตูและ 5 แอสซิสต์ จากการลงสนาม 36 นัด ทำให้ เกียรติศักดิ์ เสนาเมือง หัวหน้าผู้ฝึกสอนทีมชาติไทยเรียกตัวติดทีมชาติไทย เพื่อแข่งขันในรายการเอเอฟเอฟ ซูซูกิ คัพ 2014 และทำผลงานได้อย่างยอดเยี่ยม จนทีมชาติไทยคว้าแชมป์ในรายการนี้ไปครอง
ในฤดูกาล 2558 ประกิตย้ายมาเล่นให้กับบุรีรัมย์ ยูไนเต็ดด้วยค่าตัว 10 ล้านบาท
ในฤดูกาล 2559 ประกิต ย้ายมาเล่นให้กับชลบุรี เอฟซี ด้วยสัญญายืมตัว 1 ฤดูกาล โดยสวมเสื้อหมายเลข 21 ซึ่งเป็นหมายเลขเดิมสมัยที่เล่นให้กับบุรีรัมย์ ยูไนเต็ด
มรดกไทย
มรดกไทย อัลบั้มเพลงชุดพิเศษจาก อาร์เอส ซาวด์ หรือ อาร์เอส ในปัจจุบันวางแผงครั้งแรกเมื่อพ.ศ. 2529 โดยเพลงในชุดนี้เป็นเพลงเก่าแนวลูกกรุงประเภทเพลงแก้ซึ่งเป็นผลงานของครูเพลงหลายท่าน
รายชื่อตอนในเลโก้ นินจาโก ปรมาจารย์สปินจิซึ
"" เป็นภาพยนตร์การ์ตูนโทรทัศน์ที่ผลิตโดย เลโก้ และออกอากาศใน การ์ตูนเน็ตเวิร์ค เป็นซีรีส์เรื่องราวของนินจาโก
ปัจจุบันได้ออกอากาศครบทั้งหมด 34 ตอน รวม 3 ซีซั่น และนอกจากนี้ยังมีมินิมูวี่อีก 4 ตอนสั้น ซึ่งเป็นการเกิ่นเนื้อเรื่องก่อนเริ่มต้นซีซั่น 1, ซีซั่น 4 ได้ออกอากาศผ่านทาง การ์ตูนเน็ตเวิร์คเอเชีย เป็นที่แรก ออกอากาศทุกวันเสาร์ เวลา 08.00-08.30 น. เริ่ม 20 ธันวาคม 2557 จนถึงปัจจุบัน
ทุ่งศรีเมือง
ทุ่งศรีเมือง (Thoung Sri Mueang) เดิมชื่อ "นาทุ่งศรีเมือง" เป็นสถานที่สำคัญของจังหวัดอุบลราชธานี มีความสำคัญมาตั้งแต่ในอดีต คือ เป็นสถานที่ทำนาของเจ้าเมืองอุบลราชธานี และใช้เป็นสถานที่ประกอบพิธีกรรมเผาศพแบบนกหัสดีลิงค์ของเจ้าเมืองและเจ้านายพื้นเมืองอุบลราชธานีศรีวะนาไล ปัจจุบันใช้เป็นสถานที่ประกอบพิธีกรรมที่สำคัญของจังหวัด และเป็นสวนสาธารณะขนาดใหญ่ใจกลางเมืองเพื่อการพักผ่อนหย่อนใจ
ทุ่งศรีเมือง ตั้งอยู่ถนนอุปราช ตำบลในเมือง อำเภอเมืองอุบลราชธานี บริเวณหน้าศาลากลางจังหวัดอุบลราชธานีหลังเก่า (ปัจจุบันคือ พิพิธภัณฑ์เมืองอุบลราชธานีศรีวะนาไล) ประกอบด้วยคูเมืองเป็นน้ำล้อมลอบ มีประตูทางเข้า 4 ทิศ 4 ประตู ซึ่งตั้งชื่อตามนามของเจ้านายพื้นเมือง คือ 
ประกอบด้วย ทุ่งศรีเมืองใช้เป็นที่ประกอบพิธีเผาศพเจ้านายพื้นเมือง และคณะอาญาสี่ ที่ประกอบไปด้วย เจ้าเมือง อุปฮาด ราชบุตร และราชวงศ์ ซึ่งถือว่าเป็นราชสกุลที่มีมาแต่เชียงรุ้งแสนหวีฟ้า เมื่อถึงแก่อสัญกรรมให้อัญเชิญศพขึ้นเมรุรูปนกหัสดีลิงค์ หรือนักสักกะไดลิงก์ แล้วชักลากออกไปบำเพ็ญกุศลที่ทุ่งศรีเมือง จำนวน 3 วัน จึงประกอบพิธีเผาศพ ซึ่งจะจัดทำเฉพาะกับเจ้านายเมืองอุบลราชธานีเท่านั้น
ครั้งเมื่อสมัยกรมหลวงสรรพสิทธิประสงค์ ข้าหลวงต่างพระองค์ประจำมณฑลอุบลราชธานี ได้มีการยกเลิกประเพณีเผาศพแบบนกสักกะไดลิงก์ที่ทุ่งศรีเมือง และสามารถให้พระเถระชั้นผู้ใหญ่ที่ทรงคุณธรรม เมื่อมรณภาพแล้วสามารถทำพิธีแบบนกสักกะไดลิงก์ได้ โดยพิธีเผาศพดังกล่าวจัดทำครั้งล่าสุดเมื่อราวปี พ.ศ. 2448 ของพระธรรมบาล (ผุย) นับว่าเป็นนกตัวสุดท้ายที่ได้ประกอบพิธีกรรม ณ ทุ่งศรีเมือง และ
พ.ศ. 2558 ทางจังหวัดอุบลราชธานีได้ใช้ทุ่งศรีเมืองเป็นสถานที่ประกอบพิธีกรรมเผาศพแบบนกหัสดีลิงค์ขึ้นมาอีกครั้ง เพื่อฟื้นฟูขนบธรรมเนียมประเพณีของชาวอุบลราชธานีแต่เดิมมา โดยใช้ประกอบพิธีพระราชทานเพลิงศพ พระเทพกิตติมุนี อดีตเจ้าอาวาสวัดมหาวนาราม (พระอารามหลวง) พระเถระชั้นผู้ใหญ่ที่สำคัญของชาวอุบลราชธานี
บิวตีฟูลอายส์
บิวตีฟูลอายส์ () เป็นอีพีลำดับที่ 2 ของนักร้องแนวคันทรีป็อปชาวอเมริกัน เทย์เลอร์ สวิฟต์ อีพีนี้ออกจำหน่ายเมื่อวันที่ 15 กรกฎาคม พ.ศ. 2551 โดยบิกแมชชีนเรเคิดส์ อีพีนี้มีแนวดนตรีส่วนใหญ่เป็นคันทรีป็อป และมีเพลงในอีกเวอร์ชันจากสตูดิโออัลบั้มเปิดตัวเธอ "เทย์เลอร์ สวิฟต์" (2549) และเพลงสตูดิโอที่ชื่อ "บิวตีฟูลอายส์" และเพลง "ไอฮาร์ตเควสชันมาร์ก" ในแผ่นดีวีดี ประกอบด้วย มิวสิกวิดีโอของซิงเกิลจากอัลบั้ม "เทย์เลอร์ สวิฟต์"
"บิวตีฟูลอายส์" ติดอันดับที่ 9 ในชาร์ต"บิลบอร์ด" 200 ของสหรัฐอเมริกา และติดอันดับที่ 1 ในชาร์ตยอดอัลบั้มเพลงคันทรีของ "บิลบอร์ด" ซึ่งประสบความสำเร็จในการเปิดตัวอัลบั้มแรก เพลง "ไอฮาร์ตเควสชันมาร์ก" ออกจำหน่ายเป็นซิงเกิลโปรโมตในเดือนมิถุนายน พ.ศ. 2551 แม้ว่าอีพีนี้จะไม่ได้รับการส่งเสริมมากนัก แต่เธอก็ได้นำเพลง "บิวตีฟูลอายส์" ที่มีชื่อเดียวกับอัลบั้มนี้มาแสดงในบางครั้ง
คันทรีป็อป
คันทรีป็อป () มีรากฐานดนตรีมาจากทั้งคันทรีพอลิทัน และโฟล์กร็อก เป็นแนวเพลงประเภทย่อยของดนตรีคันทรี และป็อป ที่ปรากฏออกมาครั้งแรกในยุคปี 1970
พลเรือจัตวา
พลเรือจัตวา () เป็นยศทหารเรือใช้ในกองทัพเรือจำนวนมาก มีศักดิ์สูงกว่านาวาเอก แต่ต่ำกว่าพลเรือตรี
แร็ปคอร์
แร็ปคอร์ () บางครั้งเรียกว่า พังก์แร็ป ) เป็นแนวเพลงประเภทหนึ่งของแร็ปร็อก ที่เป็นการรวมเสียงร้องและบางองค์ประกอบของเครื่องดนตรีจากแนวดนตรีฮิปฮอป ด้วยกันกับพังก์ร็อก หรือกับแนวดนตรีฮาร์ดคอร์พังก์
ฟังก์เมทัล
ฟังก์เมทัล () หรือที่รู้จักในชื่อ แทรชฟังก์ () หรือ ฟังก์คอร์ () เป็นแนวเพลงที่ผสมผสานทั้งจากฟังก์ร็อก และเฮฟวีเมทัล
ชือ หยาง
ชือ หยาง (, เกิด 4 มกราคม 1989) เป็นนักว่ายน้ำชาวจีน เขาว่ายน้ำให้กับประเทศจีนในการแข่งขันกีฬาโอลิมปิก 2012
เลส เคลย์พูล
เลสลี เอ็ดเวิร์ด "เลส" เคลย์พูล () เกิดเมื่อวันที่ 29 กันยายน ค.ศ. 1963 เป็นนักดนตรีและนักแต่งเพลงชาวอเมริกัน รู้จักดีในฐานะนักกีตาร์เบส และนักร้องนำของวงไพรมัส เขาได้เป็นโปรดิวเซอร์ในผลงานของเขาเองที่ชื่อ "Rancho Relaxo" และออกภาพยนตร์ในปี ค.ศ. 2006 "" เขียนและกำกับโดยเคลย์พูล ตลอดจนเปิดตัวนวนิยายในเรื่อง "South of the Pumphouse"
กรูฟเมทัล
กรูฟเมทัล () บางครั้งเรียกว่า โฟสต์-แทรช, นีโอ-แทรช, พาวเวอร์กรูฟ หรือเรียกสั้น ๆ ว่า กรูฟ เป็นแนวเพลงย่อยของดนตรีเฮฟวีเมทัล มักนำไปเรียกเป็นแนวเพลงของวง แพนเทอรา และเอกซ์ฮอร์เดอร์ โดยหลักแล้ว กรูฟเมทัลได้นำความหนักแน่น และคุณภาพเสียงมาจากแนวดนตรีแทรชเมทัล และเล่นในความเร็วหรือเทมโปในระดับปานกลาง อีกทั้งวงดนตรีส่วนใหญ่มีการเล่นเพลงไปสู่จังหวะที่เร็วขึ้นเป็นครั้งคราว
สฺวี เจียยฺหวี
สฺวี เจียยฺหวี (; เกิด 19 สิงหาคม ค.ศ. 1995 ในเมืองเจิ้งโจว มณฑลเหอหนาน ประเทศจีน) เป็นนักว่ายน้ำชายชาวจีน เป็นนักกีฬาว่ายน้ำท่ากรรเชียง เขาว่ายน้ำให้กับประเทศจีนในการแข่งขันกีฬาโอลิมปิก 2012 เขาเป็นเจ้าของสถิติกีฬาแห่งชาติในปัจจุบัน ในท่ากรรเชียงของระยะทางทั้งหมด (50 เมตร, 100 เมตร และ 200 เมตร)
โพรเกรสซิฟเฮาส์
โพรเกรสซิฟเฮาส์ () เป็นแนวเพลงย่อยของดนตรีเฮาส์ โพรเกรสซิฟเฮาส์ได้ปรากฏในต้นยุค 1990 มันได้พัฒนาขั้นในสหราชอาณาจักร แต่ต้นกำเนิดมาจากดนตรีเฮาส์ในอเมริกาและยุโรปในปลายยุค 1980 แนวเพลงได้รับอิทธิพลอย่างมากจากแทรนซ์ (Trance) ในยุค 1990 และต่อมาได้รับอิทธิพลจาก บิกรูมเฮาส์ (Big room house) และ ยูโรแดนซ์ (Eurodance) ในกลางยุค 2000 ในพฤศจิกายน ปี 2014 แนวเพลงได้จัดอันดับแรกในรายชื่อของแนวเพลงอันดับท็อปของ ท็อปดีเจส์ (TopDeejays)
ไอ อินเด็น
ไอ อินเด็น (; 3 เมษายน ค.ศ. 1987 — ) เป็นนักกีฬาวอลเลย์บอลหญิงชาวญี่ปุ่น ผู้ทำหน้าที่ร่วมสังกัดเจที มาร์เวลลัส
เธอได้เป็นนักวอลเลย์บอลตั้งแต่อายุ 12 ปี และทำหน้าที่เป็นกัปตันทีมในช่วงระหว่างปี ค.ศ. 2009 และ 2010
อาหารสหราชอาณาจักร
อาหารสหราชอาณาจักร หรือ อาหารบริติช () หมายถึงอาหารที่ประกอบขึ้นตามวัฒนธรรมของสหราชอาณาจักร อาหารสหราชอาณาจักรได้รับการอธิบายว่าเป็น "อาหารที่ไม่จุกจิก ทำจากส่วนผสมที่มีคุณภาพในท้องถิ่น จับคู่กับซอสง่าย ๆ เพื่อเน้นรสชาติมากกว่าจะปิดบังมัน" อย่างไรก็ตาม อาหารสหราชอาณาจักรยังได้รับอิทธิพลทางวัฒนธรรมของผู้ที่อพยพเข้ามาในสหราชอาณาจักร จึงเกิดเป็นอาหารลูกผสมจำนวนมาก เช่น ชิกเกนทีกกามาซาลา (chicken tikka masala) ซึ่งได้รับอิทธิพลจากอินเดีย
รายชื่อผลงานของฟัน
รายชื่อผลงานของวงดนตรีอินดี้ป็อปชาวอเมริกัน ฟัน ประกอบด้วย 2 สตูดิโออัลบั้ม, 7 อีพี, 11 ซิงเกิล และ 7 มิวสิกวิดีโอ ฟันได้ออกจำหน่ายผลงานมาแล้ว 2 อัลบั้ม ได้แก่ "Aim and Ignite" ในเดือนสิงหาคม พ.ศ. 2552 และ "Some Nights" ในเดือนกุมภาพันธ์ พ.ศ. 2555
แคร์รีออน (เพลงฟัน)
"แคร์รีออน" () เป็นเพลงของวงดนตรีอินดี้ป็อปชาวอเมริกัน ฟัน ออกจำหน่ายเมื่อวันที่ 23 ตุลาคม พ.ศ. 2555 เป็นซิงเกิลลำดับที่ 3 จากสตูดิโออัลบั้มชุดที่ 2 ของฟัน "ซัมไนตส์" เพลงนี้ประพันธ์โดยสมาชิกทั้งหมดในวง รวมทั้งโปรดิวเซอร์ของอัลบั้มนี้ด้วย ได้แก่ Jeff Bhasker
เพลง "แคร์รีออน" เป็นซิงเกิลที่ 3 ที่ติดต่อกันที่เข้าสู่ 20 อันดับแรกในชาร์ต"บิลบอร์ด"ฮอต 100 เริ่มเข้าชาร์ตในอันดับที่ 100 และในสัปดาห์ต่อมาได้ขึ้นไปอยู่ถึงอันดับที่ 20 ซิงเกิลนี้มียยอดจำหน่ายในรูปแบบดาวน์โหลดถึง 1,337,000 ครั้งในเดือนกรกฎาคม พ.ศ. 2556
บาโรกป็อป
บาโรกป็อป (), บาโรกร็อก, หรือ บาโรกอังกฤษ, มักจะใช้สลับกับ แชมเบอร์ป็อปหรือแชมเบอร์ร็อก เป็นแนวเพลงย่อยของดนตรีป็อปร็อก ซึ่งเกิดขึ้นในสหรัฐอเมริกา และสหราชอาณาจักร ปรากฏให้เห็นในช่วงกลางยุคปี 1960 โดยในช่วงนั้นเป็นการผสมของป็อปร็อกและดนตรีคลาสสิก โดยเฉพาะดนตรียุคบาโรก
บาโรกป็อปมีความสำเร็จเป็นอย่างมากในปลายยุคปี 1960 ด้วยศิลปินในแนวเพลงนี้ ได้แก่ เดอะบีชบอยส์, เดอะมูดีบลูส์, เดอะบีเทิลส์, เดอะโรลลิงสโตนส์, เลิฟ และ โพรคัล ฮารัม แล้วหลักนิยมของบาโรกป็อปก็เริ่มจางหายไปในยุคปี 1970 ส่วนหนึ่งเป็นเพราะแนวดนตรีพังก์ร็อก, ดิสโก้ และฮาร์ดร็อกที่ได้รับความนิยมแทน แต่อย่างไรก็ตาม ดนตรียังคงมีการผลิตในแนวเพลงนี้อยู่เป็นธรรมเนียม
ฮาร์ตแลนด์ร็อก
ฮาร์ตแลนด์ร็อก () เป็นแนวเพลงประเภทหนึ่งของดนตรีร็อก ที่มีตัวอย่างให้เห็นความสำเร็จในเชิงพาณิชย์ของนักร้อง นักแต่งเพลง เช่น บรูซ สปริงส์ทีน, บ็อบ ซีเกอร์, ทอม เพตตี และจอห์น เมลเลนแคมป์ มีลักษณะเฉพาะคือเป็นแนวดนตรีที่ตรงไปตรงมา ข้องเกี่ยวกับชีวิตชาวอเมริกันที่เป็นผู้ใช้แรงงานในโรงงาน และความเชื่อมั่นว่าดนตรีร็อกมีจุดมุ่งหมายมากกว่าเพียงแค่ความบันเทิง
สแตนด์บายมี โดราเอมอน เพื่อนกันตลอดไป
สแตนด์บายมี โดราเอมอน เพื่อนกันตลอดไป () เป็นภาพยนตร์การ์ตูนโดราเอมอนเรื่องยาว เป็นภาพยนตร์แอนิเมชันคอมพิวเตอร์ ในรูปแบบสามมิติเป็นครั้งแรกของโดราเอมอนฉบับภาพยนตร์ โดยได้หยิบยกโดราเอมอนตอนปกติจากหนังสือการ์ตูนนำมาสร้าง เพื่อฉลองในวาระครบรอบวันเกิดปีที่ 80 ปี ของ ฟูจิโกะ เอฟ. ฟูจิโอะ กำกับและประพันธ์บทภาพยนตร์โดย ทะกะชิ ยะมะซะกิ ผู้กำกับภาพยนตร์ซึ่งมีประสบการณ์ทางด้านสเปเชียลเอฟเฟคต์และการสร้างภาพเสมือนจริงที่ประสบความสำเร็จจากภาพยนตร์เรื่อง "ถนนสายนี้ หัวใจไม่เคยลืม" (Always: Sunset on Third Street, พ.ศ. 2548) และกำกับภาพยนตร์ร่วมกับ ริวอิจิ ยางิ
ภาพยนตร์ชุดนี้เข้าฉายในระบบ 3 มิติ ออกฉายในวันที่ 8 สิงหาคม ค.ศ. 2014 (พ.ศ. 2557) ฉายปีเดียวกันกับโดราเอมอนฉบับภาพยนตร์ตอน "บุกดินแดนมหัศจรรย์ เปโกะกับห้าสหายนักสำรวจ" เรื่องนี้สามารถทำรายได้ติดอันดับหนึ่งใน Box Office ติดต่อกันเป็นสัปดาห์ และทำรายรับรวมในระดับสากลที่ 86.1 ล้านดอลลาร์สหรัฐ และยังเป็นหนึ่งในภาพยนตร์ที่ทำรายได้สูงสุดของประเทศญี่ปุ่น
ภาพยนตร์เรื่องนี้เข้าฉายในประเทศไทยวันที่ 31 ธันวาคม พ.ศ. 2557 โดยมีรอบพิเศษก่อนฉายจริงในวันที่ 25-30 ธันวาคม พ.ศ. 2557
เป็นเรื่องราวเกี่ยวกับอนาคตของโนบิตะมาฉายรวมๆกัน 7 ตอนที่ดีที่สุดในตลอดระยะเวลา 45 ปี โดยเริ่มจากตอนแรกที่โดราเอมอนและเซวาชิเหลนของโนบิตะ เดินทางมาหาจากอนาคตเพื่อร่วมกันแก้ไขอดีตของโนบิตะ ซึ่งหากไม่ทำอะไรโนบิตะในอนาคตต้องแต่งงานกับไจโกะจนกระทั่งล้มละลาย เป็นปัญหากับทายาทต่อไป เซวาชิจึงฝากให้โดราเอมอนหุ่นยนต์แมวสีฟ้าคอยดูแลช่วยเหลือโนบิตะ ด้วยของวิเศษต่างๆจากอนาคต โดยมีเหตุการณ์ซึ่งประทับใจที่สุด 4 ตอนมารวมไว้ในภาพยนตร์ อย่างตอนที่โนบิตะใช้ผ้าคลุมกาลเวลาเปลี่ยนร่างเป็นตอนโตไปช่วยเหลือชิซุกะในอนาคต รวมถึงตอนที่โดราเอมอนต้องลากลับโลกอนาคตไป
ภัทร์ ฉัตรบริรักษ์
ภัทร์ ฉัตรบริรักษ์ (ชื่อเล่น:ภัทร์) เป็น นายแบบ นักแสดง ชาวไทย สังกัด ช่อง 3 และเป็นน้องชายของนักแสดงหนุ่มบอย ปกรณ์ ฉัตรบริรักษ์ และหน่อง ธนา ฉัตรบริรักษ์
ภัทร์เกิดเมื่อวันจันทร์ที่ 1 พฤษภาคม พ.ศ. 2532 ที่กรุงเทพมหานคร เป็นบุตรชายคนเล็กในบรรดา 3 คนของเลอพงศ์ มหมณีขจร และงามทิพย์ ฉัตรบริรักษ์ โดยภัทร มีพี่ชายทั้งหมด 2 คนคือ ปกรณ์ ฉัตรบริรักษ์ ธนา ฉัตรบริรักษ์ และยังมีน้องสาวบุญธรรมอีกหนึ่งคนคือ วันใหม่ ฉัตรบริรักษ์
ภัทร์จบการศึกษาระดับประถมศึกษาจากโรงเรียนอัสสัมชัญ มัธยมศึกษาตอนต้นจากโรงเรียนบดินทรเดชา สิงห์ สิงหเสนี ระดับมัธยมศึกษาตอนปลายจากโรงเรียนเตรียมอุดมศึกษา ระดับปริญญาตรีจากคณะครุศาสตร์ จุฬาลงกรณ์มหาวิทยาลัย (เกียรตินิยมอันดับ 1) และยังเคยได้รับหน้าที่เป็นคทากรแห่งจุฬาลงกรณ์มหาวิทยาลัยประจำงานฟุตบอลประเพณีจุฬาฯ–ธรรมศาสตร์ ระดับปริญญาโทจากคณะนิเทศศาสตร์ จุฬาลงกรณ์มหาวิทยาลัย
ภัทร์ก้าวเข้าสู่วงการด้วยการเป็นแขกรับเชิญของ บอย ปกรณ์ พร้อมกับ หน่อง ธนา ในรายการ ตีท้ายครัว หลังจากนั้นภัทร์จึงได้มีโอกาสถ่ายโฆษณาหลายชิ้นและได้เป็นนายแบบให้กับนิตยสารหลายเล่ม ต่อมาช่อง 3 เห็นแววจึงได้เรียกภัทร์มาเซ็นสัญญาเป็นนักแสดงในสังกัด สถานีวิทยุโทรทัศน์ไทยทีวีสีช่อง 3
และในปี 2558 ละครเรื่องแรกคือ "สายลับสามมิติ" ในบท วิศวะ นักประดิษฐ์สติเฟื่อง ภัทร์มีละครเรื่องที่สองคือ "แผนร้าย ลงท้ายว่ารัก" โดยรับบทเป็น ภาณุมาศและละครเรื่อง "สามสหายกับคุณนายสะอาด" โดยภัทร์รับบทเป็น หมอแท้จริง
ส่วนผลงานสร้างชื่อที่เป็นที่พูดถึงมากที่สุด คือ "บัลลังก์ดอกไม้" ในบท การันต์ พี่น้องบุญธรรมที่เป็นเพื่อนรักคอยจ้องแทงข้างหลังอนาวินทร์ (รับบทโดย มาริโอ้ เมาเร่อ) ตลอดเวลา นับว่าเป็นบทร้ายครั้งแรกของเขาที่ได้รับกระแสตอบรับล้นหลามมากทีเดียว
เหมือนนกไร้ปีก
เหมือนนกไร้ปีก สตูดิโออัลบั้ม ชุดแรกของ ฟรุตตี้ วางแผงครั้งแรกเมื่อปี 2526 ในสังกัด อาร์เอสซาวด์
เมื่ออัลบั้มชุดนี้ออกวางแผงปรากฏว่าประสบความสำเร็จพอสมควรโดยเพลงดังในอัลบั้มชุดนี้ได้แก่ เหมือนนกไร้ปีก และ ความรัก
คนข้างเคียง
คนข้างเคียง เป็น สตูดิโออัลบั้ม ลำดับที่สอง ของวง ฟรุตตี้ ออกวางแผงเมื่อปี พ.ศ. 2527 ในสังกัด อาร์เอสซาวด์ โดยอัลบั้มชุดนี้ได้รับการตอบรับที่ค่อนข้างดีจากแฟนเพลงมากกว่าอัลบั้มชุดแรกมีเพลงที่เป็นที่รู้จักในอัลบั้มได้แก่ คนข้างเคียง จากปลายปากกาของคุณ สมโภชน์ วิปุลัมภ์ รุ่นพี่ที่เคยร่วมงานกับ ชมพู สุทธิพงษ์ ตอนยังเป็นวงดนตรีโฟล์คซองชื่อ นานา
ดาวเคราะห์น้ำแข็ง
ดาวเคราะห์น้ำแข็ง () คือดาวเคราะห์นอกระบบชนิดหนึ่งที่มีลักษณะพื้นผิวเป็นน้ำแข็ง และมีชั้นไครโอสเฟียร์ปกคลุมทั่วดาวเคราะห์ ตัวอย่างวัตถุในระบบสุริยะที่มีลักษณะคล้ายคลึงกับดาวเคราะห์น้ำแข็ง อาทิเช่น ยูโรปา เอนเซลาดัส ไทรทัน ดาวพลูโต อีริส และวัตถุขนาดเล็กในระบบสุริยะอื่น ๆ ที่หนาวเย็น
ดาวเคราะห์น้ำแข็งส่วนมากจะมีสีขาวและมีอัตราส่วนสะท้อนทางเรขาคณิตมากกว่า 0.9 พื้นผิวของดาวเคราะห์น้ำแข็งอาจประกอบไปด้วยน้ำ มีเทน แอมโมเนีย คาร์บอนไดออกไซด์ (ในรูปของน้ำแข็งแห้ง) หรือสารระเหยอื่น ๆ โดยขึ้นอยู่กับอุณหภูมิพื้นผิวของดาวเคราะห์ ดาวเคราะห์น้ำแข็งจะมีอุณหภูมิพื้นผิวต่ำกว่า 260 เคลวินหากประกอบด้วยน้ำเป็นส่วนใหญ่ ต่ำกว่า 180 เคลวิน หากประกอบด้วยคาร์บอนไดออกไซด์และแอมโมเนีย หรือต่ำกว่า 80 เคลวินหากมีมีเทนเป็นส่วนประกอบหลัก
ดาวเคราะห์น้ำแข็งโดยมากมีคุณสมบัติที่ไม่เอื้อต่อการอยู่อาศัยของสิ่งมีชีวิต เนื่องจากมีอุณหภูมิที่เย็นจัด ดาวเคราะห์น้ำแข็งอาจมีมหาสมุทรภายในที่อยู่ใต้เปลือกของมัน ซึ่งอาจถูกทำให้อุ่นโดยแกนของมันเองหรือแรงไทดัลจากวัตถุที่อยู่ใกล้เคียง โดยเฉพาะดาวแก๊สยักษ์ น้ำใต้เปลือกดาวเคราะห์อาจสามารถเอื้อต่อการอยู่อาศัยของสิ่งมีชีวิต รวมไปถึงปลา แพลงก์ตอน และจุลินทรีย์ แพลงก์ตอนและจุลินทรีย์ที่อยู่ใต้เปลือกของดาวเคราะห์จะไม่ทำการสังเคราะห์ด้วยแสงเนื่องจากแสงดาวฤกษ์ถูกบดบังโดยเปลือกน้ำแข็งที่อยู่เหนือน้ำ แต่จะสร้างสารอาหารจากโดยใช้สารเคมีจำเพาะ โดยผ่านกระบวนการสังเคราะห์ทางเคมี หากมีปัจจัยที่เหมาะสม ดาวเคราะห์บางดวงอาจมีชั้นบรรยกาศที่เห็นได้ชัดคล้ายกับไททัน ดาวบริวารของดาวเสาร์ ซึ่งอาจเอื้อต่อการอยู่อาศัยของสิ่งมีชีวิตต่างดาว
แม้ว่าจะมีวัตถุที่ประกอบไปด้วยน้ำแข็งมากมายในระบบสุริยะ แต่ไม่มีวัตถุไหนที่เข้าข่ายเป็นดาวเคราะห์น้ำแข็ง (ดาวพลูโตเคยถูกพิจารณาให้เป็นดาวเคราะห์น้ำแข็ง ก่อนที่จะถูกลดสถานะให้เป็นดาวแคระในปี 2006) ส่วนดาวเคราะห์น้ำแข็งนอกระบบนั้น มีที่สันนิษฐานไว้หลายดวง อาทิ OGLE-2005-BLG-390Lb OGLE-2013-BLG-0341Lb และ MOA-2007-BLG-192Lb เป็นต้น
นาฬิกาของคนรักกัน
นาฬิกาของคนรักกัน เป็นซิงเกิลในปี พ.ศ. 2555 ของวงกะลา จากอัลบั้มชุดที่ 8 "LOVE INFINITY" ประพันธ์เนื้อร้องโดยชนะ เสวิกุล ทำนองโดยประจักษ์ สงค์อิ่ม และเรียงเรียงโดยกะลา ออกจำหน่ายในวันที่ 8 กุมภาพันธ์ พ.ศ. 2555 และมิวสิกวิดีโอเผยแพร่ครั้งแรกในวันที่ 15 กุมภาพันธ์ พ.ศ. 2555 กำกับโดย ณัฐพล มุขขันธ์ และมี ปิติพน พรตรีสัตย์ และ นลินทิพย์ เพิ่มภัทรสกุล มาร่วมแสดงในมิวสิกวิดีโอ
เนื้อหาของเพลงนี้ เป็นเพลงรักโรแมนติก เกี่ยวกับความรู้สึกของคู่รักข้าวใหม่ปลามันที่อยากมีเวลาด้วยกันนาน ๆ แต่พอถึงเวลาจะต้องห่างกันแม้แค่หันหลังแป๊บเดียวก็คิดถึงกันแล้ว อยากจะอยู่ใกล้กัน เวลามีความรักคนคนเราคงต้องการไปเรียนเช้าขึ้น อยากไปทำงานเร็วขึ้นเพื่อจะได้เจอคนที่เรารัก มันเป็นอารมณ์อ้อนอยากจะเจอแฟน
เพลง นาฬิกาของคนรักกัน ติดอันดับสูงสุดที่ 9 จากการจัดอันดับของ95.5 เอฟเอ็ม ในชาร์ตของ 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 1 กรกฎาคม พ.ศ. 2555 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนวน 40 สถานี